Bukedde Online - Watya Mbabazi asigaza Obwassaaba wandiisi mu ttabamiruka wa NRM?\nOkukekkera nnakuvaako ne nnyingira ebbajjiro era sisula njala\nMzee Zedde: Mutunda mutya obululu bwammwe ...\nAdded 8th December 2014\nKU Mmande nga December 15, 2014, Namboole agenda kuwuuma ng’olukiiko ttabamiruka olw’ekibiina kya NRM olusuubirwa okubeera olw’ebbugumu lutandika. Ahmed Mukiibi akulaga by’olina okusuubira mu lukung’aana luno.\nEssaawa zinaagenda okuwera 4:00 ez’oku makya ng’abakiise abasoba mu 10,000 bakkalidde buli omu mu bifo kye mu kisaawe e Namboole okumpi n’e Bweyogerere mu disitulikiti y’e Wakiso.\nNotisi eyita olukung’aana luno, Ssentebe Museveni yagissaako omukono nga October 25, 2014 nga waakayita ennaku mbale ng’olukiiko olufuzi olwa NRM oluyitibwa Central Executive Committee (CEC) lutudde mu maka g’obwapulezidenti e Ntebe nga October 20, 2014, ne lusemba Ssaabawandisi w’ekibiina, Amama Mbabaza okugenda mu luwummula okutuuka nga December 31, 2014,\nOlukiiko lwa CEC lwasemba Amama Mbabazi okukwasa omumyuka wa Ssaabawandisi, Samali Dorothy Hyuha ofiisi agitambuze ebbanga ly’anaamala mu lumuwwula era mu mbeera eno Hyuha y’ali wakati mu nteekateeka z’okutuuza ttabamiruka.\nAmama yakkiriza okugenda mu luwummula era yawandiikira Ssentebe Museveni nga October 20, 2014 ng’agamba nti abadde amaze emyaka mwenda ng’akola emirimu gy’obwassaabawandiisi nga tawummulamu n’olwekyo atutte ‘liivu’ okuva nga October 20, 2014 okutuuka December 31, 2014.\nLwagenda mu luwummula, Pulezidenti kwe kuyita ttabamiruka nga kino kyaddirira enkiiko za CEC ez’ekyama ezaalimu okugulumba okw’amaanyi nga bammemba ba CEC abasinga obungi batadde akazito ku Amama Mbabazi alekulira obwassaabawandiisi kyokka ng’agugubye.\nTtabamiruka ono si wabulijjo era ssentebe Museveni yayise olukung’aana luno mu ngeri yanjawulo okwanjulira abakiise ensonga ezigulumbya ekibiina bazinogere eddagala.\nEnsonga enkulu ezigulumbya NRM mu kiseera kino ziri bbiri. Esooka ya kifo kya Ssaabawandisi w’ekibiina ekirimu Mbabazi n’eyookubiri Pulezidenti Museveni obutavuganyizibwa mu kamyufu wa NRM mu nteekateeka eyatuumiddwa ‘Sole Candidate’.\nOkuggyako entaanya gye bagamba etta amenvu, ttabamiruka ono ow’olunaku olumu anaagenda okukomekkerezebwa nga Amama Mbabazi eyaakamaamulwa ku Bwakatikkiro wa Uganda, bamaze okumutemerako ettaka, takyali Ssaabawandiisi.\nOmusango gwa Mbabazi si mulala, wabula yeegwanyiza ntebe y’obwassentebe bwa NRM n’obwapulezidenti, nga nnanyini ntebe zombi akyali mulamu, n’atuuka n’okukola obubinjabinja n’obukuukuulu mu kibiina, abamu ku bammemba kye bageraageranya ku mwana ayagaliriza kitaawe olumbe afe ye atwale ebyobugagga!\nPulezidenti Museveni yagobye Amama Mbabazi ku bwakatikkiro bwa Uganda nga September 18, 2014 n’amusikiza Minisita w’ebyobulamu Dr. Livingstone Ruhakana Rugunda\nOluvannyuma Museveni yasinziira ku leediyo ya BBC n’annyonnyola nti ekyamugobezza Mbabazi si kutya kuvuganyizbwa wabula yabadde tayinza kugumiikiriza muntu atemaatema mu NRM “Sitya kuvuganyizibwa kyokka siyinza kugumiikiriza muntu yenna yeenyigira mu bikolwa ebyawulayawula mu kibiina”, Museveni bwe yategeeza.\nMbabazi n’okutuusa kati tannavaamu mwasi kunnyonnyola ku ntegeka ze naddala oba aneesimbawo ku bwapulezidenti, abamu ku bammemba ba NRM kye bamulumiriza ky’agoba lwa kwesirisa.\nMbabazi wiiki ewedde yategeezezza nti ajja kwetaba mu ttabamiruka e Namboole era talina nteegeka yonna ya kutabulatabula lukung’aana luno ng’abamu bwe bakimussaako kyokka n’akisimbako amannyo nti y’akyali Ssaabawandisi wa NRM okutuuka ng’ekisanja kye kiweddeko mu September wa 2015.\nMbabazi yalondebwa ku bwassaabawandisi wa NRM mu September wa 2010 oluvannyuma lw’okumegga eyali omumyuka wa Pulezidenti Polof. Gilbert Bukenya , Minista Kahinda Otafiire n’abalala. Mbabazi yafuna obululu 5,695, n’addirirwa Otafiire n’obululu 1,256, Polof. Bukenya n’akwata kyakusatu n’obululu 903.\nWabula ekifo ky’obwassaabawandisi Mbabazi alabise okukifiirwa nga bwe yafiirwa obwakatikkiro olw’olukwe olukoleddwa olukoleddwa okukimusuuza mu ttabamiruka wa Mmande.\nPulezidenti Museveni ne Mbabazi ku ttabamiruka eyasembayo e Namboole.\nEnsonda mu NRM zigamba nti Pulezidenti Museveni ayagala wabeewo okukyusaamu mu buwaayiro obumu obwa Konsitityusoni ya NRM okwongera ssentebe obuyinza\nObumu ku buwaayiro bwe baagala okukyusaamu, mu muli n’okuggyawo enkola ey’olukiiko ttabamiruka okulonda Ssaabawandiisi, obuyinza busigirwe Ssentebe w’ekibiina nga ye yeerondera n’okugoba Ssaabawandisi nga talina gwe yeebuuzizzaako.\nOkuva October 25, 2014, Pulezidenti lwe yayisa notisi eyita ttabamiruka , wabaddewo akeetalo nga baminisita n’abakungu ba NRM batalaaga eggwanga bagenda bamatiza abakiise okuwagira eky’okuwa Ssentebe Museveni obuyinza okwerondera Ssaabawandisi.\nMu nkung’aana ze babadde bakuba, baminisita era babadde bafalaasira abakiise okuwagira ekya Pulezidenti Museveni obutavuganyizibwa mu NRM nga kandideeti w’ekibiina mu kulonda kwa 2016.\nPulezidenti Museveni naye abadde tatudde, azze esisinkana ebibinja by’abakulembeze ba NRM ab’emitendera gyonna omuli bassentebe ba disitulikiti, bakansala, n’aboobukiiko obufuzi bonna ng’enjiri ebaliisibwa ya kuwa ssentebe wa NRM obuyinza okwerondera Ssaabawandisi n’okuwagira ekintu kya ‘Sole Candidate’.\nEky’okuwa ssentebe wa NRM obuyinza okwerondera Ssaabawandisi kyetaagisa kukyusa mu Konsitityusoni ya NRM era kino mu notisi , Pulezidenti Museveni gye yawadde ng’ayita ttabamirika kiri ku nnamba nnya (4) ku lukalala lw’ebigenda okuteesebwako.\nEbirala ebigenda okuteesebwako mulimu okwogera kwa ssentebe, lipoota y’akola nga Ssaabawandiisi, okukubaganya ebirowoozo, okuteesa n’okuyisa ennoongesereza mu Konsitityusoni n’ebirala ebinaaba bikkaanyiziddwaako okuteesebwako\nNg’oggyeeko okuwa ssentebe obuyinza okweronda Ssaabawandisi, waliwo n’ennongoosereza endala ssentebe Museveni z’ayagala zikolebwe mu Konsitityusoni kyokka zikyakuumibwa nga za kyama.\nEnsonda mu bakiise ababaddeko mu nkiiko za NRM, Pulezidenti Museveni z’azze atuuza mu muka g’Obwapulezidenti e Ntebe zaategeezezza nti Museveni ky’asinga okwagala kwe kussaawo obumu mu kibiina era waliwo ennoongoosereza mu Konsitityusono z’ayala aweebwe obuyinza okukangavvula abatemaatema mu kibiina.\nMuseveni era ayagala, Ssaabawandisi wa NRM abeere nga yeemalira mu bujjuvu ku mirimu gy’ekibiina n’agamba nti embeera ebaddewo, “ennimiro ya NRM tebaddeeko agikoola era ebadde ezisse nnyo lwa Ssaabawandiisi awambagatanya emirimu.\nTtabamiruka wa Mmande asuubirwa okuba ow’ebbugumu olw’ebigambibwa nti n’oludda lwa Mbabazi lubadde mu kakuyege nga lukunga abakiise obutawagira kya Sssentebe kuweebwa buyinza bwa nkomeredde kubanga kigenda kutta ekibiina.\nEnsonda zaategeezezza nti muka Mbabazi, Jacqueline Susan Mbabazi, y’abadde asisinkana abakiise ba ttabamiruka mu kyama mu bifo ebyekusifu ng’abakuutira obutava mu bba Mbabazi\nAba Mbabazi bawera nti bajja kulemesa eky’okukyusa mu Konsitityusoni y’ekibiina okuwa Ssentebe obuyinza okwerondera Ssaabawandisi nga bagamba nti ekyo kubeera kuwamba buyinza bwa ttabamiruka.\nEky’okuwa ssentebe obuyinza okulonda Ssaabawandisi ng’okitadde ku bbali, ekintu ekisinga okubobbya ab’oludda lwa Mbabazi omutwe kye kya Pulezidenti obutavuganyizibwa mu kamyufu ka NRM era ekyo bawera okufiirawo e Namboole .\nAb’enkambi ya Mbabazi bagamba nti baagala abakiise ba ttabamiruka bakiwakanye, Mbabazi n’abalala bonna abaagala okuvuganya Museveni babeere n’eddembe okwesimbawo nga bagamba nti singa Museveni abawangula mu kamyufu nga bamusimba emabega kyokka singa bo (aba Mbabazi) bamuwangula naye (Museveni) ng’asimba Mbabazi emabega mu kulonda kwa 2016.\nMinisita mu ofiisi ya Katikkiro Polof. Tarsis Kabwegyere yagambye nti ekizibu kya Mbabazi , kwe kugaana okuvaayo mu lwatu ng’omusajja ategeeze eggwanga kiki ky’ayagala wabula asirise busirisi ebbanga lyonna.\nMu lumu ku nkiiko za CEC ezaatudde e Ntebe, kigambibwa nti Katikkiro Rugunda yeesimbye mu maaso ga Mbabazi n’amugamba nti, “ Ssebo tubuulire ky’oteekateeka, oyagala okuvuganya ku bwapulezidenti oba nedda?’, Kyokka Mbabazi yamutunuulidde butunuulizi nga takkiriza era nga tagaanye!\nMbabazi yategeezezza gye buvuddeko mu mukutu gwe ogwa ‘Twitter’ nti ekiseera ekituufu bwe kinaaba kituuse ajja kwogera enteekateeka ze kyokka n’agamba nti wa NRM kaswa, tayinza kuva mu kibiina era tewali asobola kumugobamu.\nBuli omu waakufuna emitwalo 50\nEnteekateeka z’okutuuza ttabamiruka ziri mu ggiya nnene .\nPulezidenti Museveni yategeeza ab’akakiiko ka CEC nti kyetaagisa obuwumbi nga butaano okutuuza ttabamiruka n’agamba nti agenda kulaba engeri gy’azinoonya. Buli mukiise asuubirwa okusasulwa ssente ezitakka wansi wa mitwalo 50. Ssentebe Museveni yalonzeewo obukiiko obw’enjawulo nga bwonna awamu buliko abantu 47 okuteekateeka olukung’aana luno\nABAGENDA MU TTABABIRUKA?\nAbantu abasoba mu 10,000 be bagenda okwetaba mu ttabamiruka wa NRM era mu kiseera kino abasinga bamaze okufuna kkaadi z’okubayingiza e Namboole.\nMuky. Hyuha yategeezezza bannamawulire wiiki ewedde nti enteekateeka z’okutuuza ttabamirika kyenkana ziwedde nga buli muntu ajja okwetaba mu lukung’aana luno yaweerezeddwa ebbaluwa emuyita.\nHyuha yagambye nti ebitongole ebyokwerinda bigenda kwekebejja buli anaayingira e Namboole n’alabula abateekateeka okukola effujjo obuteetantala kulinnya kigere Namboole kubanga bajja kukwatibwa.\nMaj. Gen. Jim Muhwezi , akulira akakiiko ak’ebyokwerinda yagambye nti NRM basazeewo okweyambisa ba RDC okusengejja ababiise okukakasa nti ddala abatuufu be baweebwa kkaadi ezibayingiza e Namboole.\nWabula waliwo abavumirira ekikolwa kya NRM okweyambisa ba RDC nga bannamateeka bagamba nti okwo kumenya mateeka kwennyini kubanga ba RDC bakozi ba Gavumenti sso si NRM ng’ekibiina.\nAbasuubirwa mu ttakamiruka\nAbaakakiiko akafuzi CEC, ababaka ba Palamenti aba NRM, ababaka ba Palamenti ya East Afrika aba NRM, bassentebe ba NRM aba disitulikiti n’amagombolola n’obukiiko bwabwe obufuzi, bakansala ba NRM bonna ab’oku disitulikiti, ne Munisupaali zonna mu Uganda, bammemba ab’obukiiko okuli obw’enjawulo okuli: ak’abakozi, abalema, abasuubuzi, abakyala, Abavubuka, abakadde, Abaazirwanako.\nEtteeka ku siriimu lijja kuyamba\nOmukozi akwatiddwa ku kutulugunya omwana n'afa\nOrlando tugisobola - URA\nSirina mirembe mu maka gange\nMukoddomi wange tantwalire amaka?


Okubala 17 LCB - Okutojjera kw’Omuggo gwa Alooni - Awo - Bible Gateway\n17 Awo Mukama n’agamba Musa nti, 2 “Tegeeza abaana ba Isirayiri baleete emiggo kkumi n’ebiri nga gireetebwa abakulembeze baabwe mu buli kika, omuggo gumu buli kika. Owandiike erinnya lya buli musajja ku muggo gwe gw’aleese. 3 (A)Wandiika erinnya lya Alooni ku muggo oguvudde mu kika kya Leevi. Kubanga buli mukulembeze w’ekika ky’obujjajja ajja kubeera n’omuggo ggumu. 4 (B)Olyoke ogiteeke mu Weema ya Mukama ey’Okukuŋŋaanirangamu mu maaso g’Essanduuko ey’Endagaano, we mbasisinkana. 5 (C)Kale nno omuggo gw’oyo gwe nnaalonda gujja kutojjera; bwe ntyo nzija kusirisa okukwemulugunyiza kuno okutatadde okw’abaana ba Isirayiri.”\n6 Musa n’ategeeza abaana ba Isirayiri; abakulembeze baabwe ne bamuleetera emiggo, buli mukulembeze omuggo gumu gumu, ng’ebika by’obujjajjaabwe bwe byali, okugatta gyonna gy’emiggo kkumi n’ebiri, nga n’omuggo gwa Alooni mwe guli. 7 (D)Musa n’ateeka emiggo egyo mu maaso ga Mukama Katonda mu Weema ya Mukama awali Essanduuko ey’Endagaano.\n8 (E)Awo bwe bwakya enkya Musa n’ayingira mu Weema ya Mukama awali Essanduuko ey’Endagaano, era laba, ng’omuggo gwa Alooni ow’omu kika kya Leevi nga gutojjedde nga guliko n’obutabi obuto, nga gutaddeko n’ebibala ebyengedde. 9 Musa n’afulumya emiggo gyonna ng’agiggya mu maaso ga Mukama Katonda, n’agireeta awali abaana ba Isirayiri; ne bagitunuulira, buli omu n’aggyawo omuggo gwe.\n10 (F)Mukama Katonda n’agamba Musa nti, “Omuggo gwa Alooni guzzeeyo awali Essanduuko ey’Endagaano gukuumirwenga awo ng’akabonero ak’okulabulanga abajeemu. Ekyo kinaasirisa okunneemulugunyiza, balyoke bawone okufa.” 11 Musa n’akola nga Mukama bwe yamulagira.\n12 (G)Awo abaana ba Isirayiri ne bagamba Musa nti, “Laba, ffenna tujja kufa! Tujja kuggwaawo, tujja kuzikirira. 13 (H)Buli muntu anaasembereranga Eweema ya Mukama ajjanga kufa. Ffenna tuli ba kuzikirira?”\n17:3 : Kbl 1:3\n17:4 : a nny 7 b Kuv 25:22\n17:5 : Kbl 16:5\n17:7 : Kuv 38:21; Bik 7:44\n17:8 : Ez 17:24; Beb 9:4\n17:10 : Ma 9:24\n17:12 : Is 6:5\n17:13 : Kbl 1:51


Bukedde Online - Gen Kayihura awadde Mbabazi obukwakkulizo\nAbalaba ttivvi beegugunze lwa nkola ya digito\nEyeegwanyiza Iryn Namubiru mukwate\nGEN. Kale Kayihura awandiikidde Amama Mbabazi ng’amugaana okukuba enkung’aana z’ategese okutalaaga eggwanga okutegeeza abantu nga bw’agenda okwesimbawo ku Bwapulezidenti mu 2016.\nEkyo Kayihura akikoze kubanga ekibiina kya Mbabazi ekya NRM tekinnamuwa lukusa.\nMu kiseera kye kimu enkung’aana za Mbabazi zimenya mateeka era Poliisi tegenda kuzikkiriza.\nMu bbaluwa Kayihura gye yawandiise nga June 23, yawabudde Mbabazi asooke akkaanye n’aba NRM n’akakiiko k’Ebyokulonda olwo, Poliisi eryoke esalewo oba emukkiriza okukuba enkung’aana ze.\nKyokka Bannamateeka ba Mbabazi okuva mu kkampuni nnya okuli Muwema & Co Advoactes, Mugisha & Company Advocates, Akampulira & Patners ne Twinobusigye Severino & Co. Advocates bambalidde Kayihura nti by’akola tebiri mu mateeka.\nEra bityoboola dimukulaase ne bagamba nti Mbabazi ali mu mateeka era ajja kukuba enkung’aana ze.\nKino kiddiridde Ssaabawandisi wa NRM, Justine Kasule Lumumba okuwandiikira Kayihura ng’amutegeeza nti Mbabazi takkirizibwa mu mateeka ga NRM ne mu tteeka ly’okulonda Pulezidenti okukuba enkung’aana kubanga NRM tennamukakasa nga Kandideeti waayo.\n“Amama Mbabazi okweteekawo ng’omuntu agenda okwesimbawo ku Bwapulezidenti mu 2016 tekinnayisibwa kibiina kya NRM n’olwekyo amenya mateeka,”\nLumumba bwe yategeezezza mu bbaluwa gye yawandiise nga June 20.\nEbbuluwa ya Lumumba yabadde eyanukula eya Kayihura gye yamuwandikira nga June 19, nga yeebuuza ku nteekateeka za Mbabazi okutalaaga eggwanga nga kandideeti wa NRM ku Bwassentebe bw’ekibiina ne ku Bwapulezidenti wa Uganda.\nMbabazi mu kiseera kino ali mu Amerika, gye yayitidde ng’ava e London mu Bungereza ye yasooka okuwandiikira akakiiko k’Ebyokulonda nga June 16, ng’akategeeza nti ateekateeka okwebuuza ku bantu mu disitulikiti 25 okuva nga July 9, ng’asookera Mbale amalire ewaabwe Kanungu.\nWaliwo n’ebbaluwa endala Mbabazi gye yawandiikira Kayihura nga June 16, 2015 ng’awa Poliisi notisi nti ateekateeka okutalaaga eggwanga nga yeeyanjulira abantu era yamuwa ne pulogulaamu eraga ebitundu n’ennaku z’omwezi lw’agendayo.\nKayihura yajulizza etteeka erifuga enkung’aana erya Public Order Management Act, Mbabazi lye yalinamu omukono omunene nga liyisibwa mu palamenti mu 2013 ng’akyali Katikkiro wa Uganda.\nKayihura yagambye Mbabazi nti etteeka lya Public Order Management Act lirambika nti enkung’aana ng’ezo z’ateekateeka zirina kukkirizibwa Poliisi.\nEkiragiro kya Kayihura kikontanye n’ebbaluwa ssentebe w’akakiiko k’Ebyokulonda Ying. Badru Kiggundu gye yasoose okuwandiikira Mbabazi nga June 18 nga bamukkiriza okukuba enkung’aana.\nKyokka nga bamussaako obukwakkulizo obuteeyambisa nkung’aana ezo okukuba kampeyini n’okugaba ebintu bya kampeyini kubanga ekiseera kyabyo tekinnatuuka.\nWabula waliwo ebbaluwa endala Ying. Kiggundu gye yawandikiidde Mbabazi nga June 22, ng’amulagira okusooka okukkaanya n’ekibina kye ekya NRM kubanga Ssaabawandisi waakyo Lumumba yabadde amwegaanyi nti by’agenda okweyanjula mu bantu NRM tebimanyi.\nBannamateeka ba Mbabazi, mu kiwandiiko ekyawamu kye baataddeko emikono baanokoddeyo obuwaayiro mu Konsitityusoni ya NRM, n’etteeka ly’okulonda kwa Pulezidenti ne bagamba nti Mbabazi mw’asinziira okukuba enkung’aana era talina tteeka ly’amenye.\nBaalumbye Lumumba ne Kayihura nti Konsitityusoni ya NRM n’etteeka ly’okulonda kwa Pulezidenti balitaputa kifuula-nnenge era Mbabazi tajja kubawuliriza.\nBaanokoddeyo akatundu 13 (3) mu Konsitityusoni ya NRM n’obutundu 3(1),(2) ne (3) mu tteeka ly’okulonda Pulezidenti nti bulambika bulungi nti omuntu ayagala okwesimbawo asobola okwebuuza ku bantu nga tanneewandiisa kufuuka kandideti wa kibiina mu kulonda.\nMbabazi eggulo yayogeredde ku Ttivi ya Voice of America (VOA) ku pulogulaamu ya Straight Talk Africa ekubirizibwa munnayuganda Shaka Ssali n’agamba nti NRM ekoze ebintu bingi mu myaka 30, kyokka ekiseera kituuse Museveni awummule.\nN’agamba nti ye ne Museveni bakkaanya nti enkyukakyuka zonna mu Uganda zirina kubeera za mirembe kyokka ky’atakakasa kwe kuba nga Museveni mwetegefu okussaawo enkyukakyuka ezo ng’ayita mu kuwaayo obuyinza.\nN’ategeeza nti yeeraba nga y’asaanidde okukulembera enkyukakyuka ezo mu dimokulaase, eddembe ly’obuntu n’enkulaakulana.\nMu mwoyo ogwo ky’ava asisinkana n’abooludda oluvuganya kubanga alowooza nti Uganda yaffe ffenna era tewali asaana kubeera mulabe wa munne. Kubanga enkyukakyuka zeetaaga buli Munnayuganda okuzeenyigiramu\nCity Tyres ekuwa tikiti okulaba obumotoka bwa 'Formula One' ebweru\n'Formula One'live;City Tyres etwala bannamukisa 8 mu z'e Abu Dhabi\nBawangudde okulaba Formular 1


Bukedde Online - Omusajja ow'ebbuba attidde muganzi we mu nnimiro\nOmusajja ow'ebbuba attidde muganzi we mu nnimiro\nOkuwandiisa emmundu zonna mu ggwanga kuggw...\nABATUUZE ku kyalo Kibweiza mu ggombolola y'e Kisanda mu disitulikiti y'e Kaliro bagguddemu ekyekango omusajja bw'alinnye omukazi gwe yaakaganza akagere n'amuttira mu nnimiro.\nKigambibwa nti Livingstone Mulemba 28, abadde ateebereza muganzi we Betty Fumba okuba ng'abadde yaddira omusajja eyamuzaalamu omwana ne baawukana.\nOmusajja ono abadde yadduka ku kyalo oluvannyuma lw'okufunyisa Fumba olubuto n'atya okumusiba olw'obutaba na busobozi bumulabirira kyokka olwakitegedde nti, Fumba yafuna omusajja omulala kwe kukomawo ku kyalo.\nFumba abadde alina omwana omuwala nga wa myaka ebiri.Kigambibwa nti, Mulemba abadde atuula bufoofofo nga yeekengera taata w'omwana kwe kutandika okumuwondera buli gy'abadde agenda.\nYagwikirizza Fumba mu kisaalu gye yabadde agenze okulima n'amukuba enkumbi ku mutwe oluvannyuma omulambo n'aguwalula n'aguteeka mu kisaalu. Omugenzi yabadde ne mutabani wa muganda we ategeerekeseeko erya Ayasi Mutalya 15, gwe yagenze naye mu nnimiro.\nMulemba yasoose kubuzaabuza Mutalya n'amutuma agedde awaka anono enkumbi abayambeko okulima kyokka yagenze okudda nga bombi tabalabako n'alowooza nti bandiba nga baliko we bagenze.\nOkusinziira ku ssentebe wa LC1 owa Kibwiza, Aggrey Mulemba yategeezezza nti omugenzi yasemba okumulaba ku Lwomukaaga. Okuva olwo babadde babuuza omusajja amayitire ga mukazi we gwe yaganza mu October wa 2018 nga yeebuzaabuza.\nOmulambo gw'omugenzi gwalabiddwa abalimira okumpi n'ekisaalu nga baasoose kuwulira kivundu ne bakigoberera ne basanga nga Fumba yattibwa.\nAkulira bambega ba polisi e Kaliro, Kenneth Namanda akakasizza ettemu lino n'ategeeza n'gamba nti, omulambo baagukwasizza abooluganda okuguziika.\nOmugenzi baamusanzeemu ekiti nga bakisonsese mu mbugo era nga kiteberezebwa nga Mulemba yasoose kumwebakako n'oluvannyuma n'amutta kubanga engoye z'omugenzi z'alaze nga yakozesebwa.\nPoliisi yakoze omuyiggo n'ekwata Mulemba asangiddwa mu bikajjo gye yabadde yeekukumye era nga waakuvunaanibwa omusango gw'obutemo.\nMube n'omwoyo ogulumirirwa eggwanga lyammwe - Winnie Byanyima\nEbimu ku bintu bya Muzaata bitwaliddwa abaamuli ku lusegere


Kaliisoliiso wa government ayitiddwa yennyonyoleko ku by’okuliyirira bannyini ttaka ab’empewo – CBS FM\nKaliisoliiso wa government Betty Olive Namisango Kamya\nAkakiiko ka parliament akalondoola entambuza y’emirimu mu bitongole bya government aka COSASE kasazeewo okuyita eyaliko minister weby’ettaka nga kati ye Kaliisoliiso wa Government Betty Olive Namisango Kamya Turyoomwe, anyonyole ku ngeri gyeyeewa olukusa oluliyirira abantu government beyali eguzeeko ettaka.\nBino byonna byakolebwa Betty Kamya akyali minister weby’ettaka, bweyasaba parliament obuwumbi bwensimbi 10, okuliyirira abantu 6 abaali babanja government.\nEnsimbi zino kinnajjukirwa nti parliament eye 10 yeyaziyisa era zaaliko okusika omuguwa okwamaanyi, wakati wa minister Betty Kamya ne Beatrice Byenkya Nyakayisiki eyali ssentebe w’akakiiko ka Uganda Lands Commission.\nWabula Ssabalondoozi w’ebitabo bya government John Muwanga mu alipoota ekwata ku kakiiko kebyettaka eyomwaka gwebyensimbi 2020/2021, alaga nti ensimbi zino zaasasulwa mu bukyamu.\nBeatrice Byenkya Nyakayisiki asinzidde mu kakiiko ka parliament aka COSASE, naagamba nti ensimbi zino akakiiko keby’ettaka tekaazisabaako,eyali minister Betty Kamya yeyawandiikira ministry of finance ng’azisaba.\nAbantu abaasasulwa ensimbi zino kuliko Kasiya Rwabukkurukuru owe Sheema obuwumbi 6 n’obukadde 430, Nagenda Stephen Peter owe Kibaale Bwanswa akawumbi 1, Busuulwa owe Buyaga akawumbi 1 nobukadde 400, Natalia Namuli owe Buyaga Kibaale akawumbi 1 n’obukadde 600, Yisika Lwakana owe Buyaga Kibaale akawumbi 1 n’obukadde 125, Saako Mugisha owe Buyaga Kibaale akawumbi 1 n’obukadde 149.\nBeatrice Byenkya Nyakayisiki abuulidde ababaka nti kwaliko omuntu omu yekka omutuufu eyalina okuwebwa ensimbi abalala baali bampewo.\nNyakayisiki agambye nti ensimbi zino zezimu kwezo ezaamuviirako ebizibu byalimu mu kiseera kino.\nKino kyekiwaliriza ababaka okusalawo okuyita kaliisoliiso mu kiseera kino Betty Kamya anyonyole ku vvulugu ono.\nAndrew Nyumba omuwandiisi Uganda Lands Commission abuuulidde ababaka, nti ensimbi zino zezimu kweezo ezaavaako okunonyereza okwenjawulo okukolebwa mu kiseera kino ebitongole okuli ekya CID ne Kaliisoliiso yennyini.\nKino kyewunyisiza ababaka engeri omuntu eyenyigira mu mivuyo gyokufuna ensimbi zino, ate gyayinza okuba nti yanonyereza ku mivuyo gye gimu.


Bukedde Online - Poliisi ku Kaleerwe ekutte 3\nBbeeyi y'ensujju esattiza abasuubuzi\nGen.Tumukunde asiimye abaganda obutatunda kalulu kaabwe\nOwa NUP eyattibwa aziikiddwa\nOmuyimbi Geosteady asiramuse\nPoliisi ku Kaleerwe ekutte 3\nOkusaba kwa Easter; Mu Ndeeba basabidde obutali butebenkevu mu ggwanga\nFDC emalirizza etegeka okuyamba ku Munyagwa\nAdded 16th April 2017\nRashid Kakeeto, Herman Kateregga 19, ne Peter Wasajja 18 yadde poliisi ebalinako obujulizi obulaga nti bakyamu wabula bbo nga bali ku poliisi baategeezezza nti babawaayirizza tebalina ky’ebamanyi ku bigambibwa nti balina ekibinja ky’ababbi kyokka Peter Wasajja oluvannyuma yakakasizza nti yaliko owoomutawaana naye bwe baamusiba ennyo mu makomera ag’enjawulo n’atandika okukola okuggyako we baamukwatidde sitaani y’abadde amukemye okubbayo omulundi gumu abiveeko.\nKakeeto (ku kkono) ne Kateregga.\nPOLIISI ekutte basatu ku baduumira ebikwekweto by’ababbi e Kawempe abalala beemuludde ne babulawo.\nBe bakutte babasanze n’ebissi baabazingizza ku Kaleerwe mu kiro ekyakeesezza ku Ssande.\nEkibinja kino kikulirwa abavubuka munaana ng’okukwatako abasatu abatuuze be baayise poliisi oluvannyuma lw’abavubuka okussa emisanvu mu nguudo ez’enjawulo mu Kawempe ne batandika okubba abantu era mu ku bakwata baasoose kukubagana n’abamu ku baserikale.\nAbasatu abaakwatiddwa kuliko; Rashid Kakeeto, Herman Katerega 19, batuuze b’e Kyebando nga bakolera mu Lufula ne Peter Wassajja 18 omutuuze w’e Kanyanya nga bano kigambibwa balina ekibinja ky’ababbi eky’omutawaana ekiteega abantu mu bitundu eby’enjawulo mu Kampala.\nEkibinja kino nakyo kirina enkola yaakyo ey’okukola ebikwekweto okunoonya be banabba.\nHarriet Namubiru omutuuze w’omu Kisenyi zooni yategeezezza nti abavubuka abasinga obutemu basibuka mu lufula y’oku Kaleerwe gye beefuula nti bakola kyokka ng’ekiro bakuba bantu n’okubafumita ebiso.\nYagasseeko nti abavubuka bano abaakwatiddwa balinako obukakafu nti bakyamu kuba lumu yali ava ku mulimu n’abasanga ku ssaawa 6:00 ogw’ekiro ne bamugamba nti abawe ssente n’okuggyamu engoye ze annyumye nabo akaboozi naye ekya muyamba y’emmotoka eyali eva e Bwaise n’ebakubamu amataala .\n“Abavubuka abo ekisinga okunnuma abamu bazze bakwatibwa ne bayimbulwa. Singa batwalibwa e Luzira osanga twandifunye ku buweerero naye ate waliwo ekibinja ky’abaana abato abasitudde enkundi bafuuse ekizibu nsaba abazadde nga tebananenya poliisi n’abakulembeze okukwata abaana baabwe nabo bakole omulimu gwabwe ogw’okubuulirira abaana,” Namubiru bwe yategeezezza\nJohn Nabongho akulira ekibikwekweto ku poliisi y’oku Kaleerwe yategeezezza nti poliisi erina olukalala lw’abamenyi b’amateeka aboomutaawana naye buli lwe bakola ebikwekweto okubakwata badduka.\nBalumirizza poliisi okukola eby'ekifere\nPoiisi erwanaganye n'abamenyi b'amateeka e Kawempe\nBbeeyi y'ensujju esattiza a...\nABALIMI n'abasuubuzi b'ensujju batabuddwa oluvannyuma lw'akatale okubeera akatono ddala ate nga bazirina mu bungi....\nGen.Tumukunde asiimye abaga...\nABADDE avuganya ku bwapulezidenti mu kalulu akaakaggwa, munnamagye eyawummula, Lt. Gen Henry Tumukunde agambye...\nABANTU bangi beetabye mu kuziika omuvubuka Rogers Ssemakula 25, eyali ow’ekibiina kya NUP, eyabuzibwaawo abantu...\nOMUYIMBI Geosteady ng'amanya amatuufu ye George Kigozi asiraamuse kati ye Hassan Kigozi era ne bamutooza ne Shahaduh...\nRebecca Kadaga awadde Gavum...\nSIPIIKA wa Palamenti Rebeeca Kadaga awadde gavumenti amagezi okwongera amaanyi mu bamusiga nsimbi enzalwa eza wano...


Bukedde Online - Catherine Kusasira annyonnyodde lwaki yeevugira Prado TZ\nBodaboda ez'emipiira esatu ziyingiddewo\nAmateeka 12 agassiddwa ku babodaboda n'ebi...\nKusasira ng’alaga Prado TZ gy’avuga.\nOMUYIMBI Catherine Kusasira agamba nti mmotoka kye kimu ku bintu ebimuwa essanyu era mw’ateeka ssente ze.\nEmyezi ebiri egiyise yaguze Prado TZ (abamu gye bayita Ordinary) modulo 1998 gy’oyinza okuyita mmotoka ensajja era kati mw’aliira obulamu.\n“Nvuze ku bika by’emmotoka eby’enjawulo, esembyeyo ebadde Prado TX naye ng’oggyeeko okuba nti esikiriza olw’endabika yaayo kungulu (TX) ekyama nkizudde mu Prado TZ.\nNg’oggyeeko TZ okuba nti ya bbeeyi (nagiguze obukadde 65) ekekkereza amafuta kuba enywa dizero, mpangaazi ate edduka nnyo.\nOlw’okuba Prado TZ enywa dizero, mmotoka eno ekekkereza. Nteekamu 20,000/- ne nvuga okugenda e Ntebe n’okudda e Kampala.\nEkola ku mbeera y’obudde bwonna, erina ggiya za ‘manual’ ne otomatiki. Okugeza mu biseera by’enkuba oba oluguudo bwe luba luseerera, kyusa bukyusa ggiya obutaseerera.\nErina 4WM. Ku bantu abaagala okuvuga sipiidi (okudduka), eggumira ku ttaka ne bw’oyingira sipiidi 160 tewunga, esigala etambula bulungi.\nNze ntabula nnyo ekiro ate olumu olw’obudde ntera okudduka sipiidi naye nga natandise, kizibu omuntu okunneepimamu.\nKusasira ng'alaga obunene bwa bbuutu y'emmotoka ye\nPrado TZ eweesa ekitiibwa bw’oba ogenda ku mikolo nga gye ntera okuyimbako teswaza, oba oli mudigize era ku bbiici oba kiraabu egenda.\nMmotoka eno ekola ku famire kuba mutuulamu abantu abawera munaana; bw’oba ozza omwana ku ssomero oba ng’oli musuubuzi oba mulimi ekuyamba kuba erina bbuutu ngazi, esobola okutikka ebintu ebiwerako.\nOkwongera ku bugazi bwa buutu omenya ntebe y’emabega. Olumu bbuutu ngikozesa nga kabada mwe ntereeka engoye n’engatto eby’okukyusa nga ηηenda okuyimba ku mukolo oba nga nfunye ekizibu mu kkubo.\nSipeeya waayo mwangu wa kufuna kubanga erina bingi by’efaananya ne Toyota endala Prado TZ yassibwamu ebintu eby’enjawulo omuli ebisawo by’omukka (Air Bags) ebitangira abali munda okuyisibwa obubi ssinga eba egudde ku kabenje.\nOBUZIBU Wabula ekimu ku by’oyinza okuyita ebizibu byayo ye ssaaviisi. Okwawukanako ne Prado TX, eno ssaaviisi tolina kugyosa, bw’eggwaako yingini efi irawo. Ebirala ebigikwatako Erina yingini 1KZ-TE, ya CC 2982 Eriko enzigi ttaano (5) Ttanka okujjula enywa liita 90\nMaama wa Zari ali bubi: Asizza ku byuma!\nEbigambo by'abantu tebisobola kunzigya ku muziki - Chamilli\nLwakusirika naye siggwangamu - Bahati\nEntambula ekalubye ngâ€™abayizi baddayo


Abazadde bonna beenyigira mu kintu ekisukulumye okutegeera kw’omuntu. Buli omu abaako ky’awaayo okuva mu mubiri gwe. N’ekivaamu, omwana atandika okukulira mu lubuto lwa nnyina. N’olwekyo tekyewuunyisa nti omwana bw’azaalibwa abantu bakyogerako “ng’ekyamagero.”\nKya lwatu, okuzaala abaana eba ntandikwa butandikwa ey’obuvunaanyizibwa bw’abazadde. Abaana bwe baba bakyali bawere, beetaaga nnyo obuyambi bwa bazadde baabwe kumpi mu buli kimu. Naye bwe bagenda bakula beetaaga ekisingawo ku byetaago by’omubiri. Beetaaga obuyambi okusobola okukula mu birowoozo, mu by’omwoyo, n’okuba n’empisa ennungi.\nOkusobola okukula obulungi, abaana beetaaga okwagalibwa bazadde baabwe. Wadde nga kikulu okubagamba ebigambo ebyoleka okwagala, ebigambo ebyo bisaanidde okubaako ebikolwa. Abazadde basaanidde okuteerawo abaana baabwe ekyokulabirako ekirungi. Abaana beetaaga obulagirizi n’emisingi eby’okutambulizaako obulamu bwabwe. Bino babyetaaga okuviira ddala nga bakyali bato. Ebizibu eby’amaanyi bisobola okubaawo singa abaana balwawo okufuna obuyambi ng’obwo.\nEmisingi egisingayo obulungi gisangibwa mu Bayibuli. Okubuulirira okwesigamiziddwa ku Bayibuli kwa muganyulo nnyo. Kusobola okuyamba abaana okukitegeera nti ebyo bye bayigirizibwa si by’abantu, wabula bya Mutonzi waabwe, Kitaabwe ow’omu ggulu. Era abaana basobola okussa ekitiibwa mu kubuulirira okwo okubaweebwa.\nBayibuli ekubiriza abazadde okufuba ennyo okuyamba abaana baabwe okutegeera emisingi emituufu, okugijjukira era n’okugigoberera. Naye, abaana bwe bagenda bakula, emirundi mingi abazadde bakisanga nga kizibu okwogera nabo ku bintu ebisinga obukulu. Ekitabo, Yigira Ku Muyigiriza Omukulu, kitegekeddwa okuyamba abazadde okuziyiza embeera ng’eyo okubaawo. Kirimu ebintu eby’omwoyo bye musobola okusomera awamu n’abaana bammwe. Ng’oggyeko ekyo, ekitabo kino kijja kusobozesa abaana okukubaganya ebirowoozo n’abo be baba basoma nabo ekitabo kino.\nMujja ku kyetegereza nti ekitabo kino kikubiriza abaana okubaako kye baddamu. Kirimu ebibuuzo bingi ebituukirawo. Bw’onoobituukako, ojja kulabawo akasaze kano (—). Kalaga nti osaanidde okusiriikiriramu okubirize omwana abeeko ky’addamu. Abaana nabo baagala okuwa endowooza zaabwe. Bwe bataweebwa kakisa kuwa ndowooza zaabwe, beetamwa mangu.\nN’ekisinga obukulu, ebibuuzo bino bijja kukuyamba okutegeera ekyo omwana wo ky’alowooza. Kyo kituufu, omwana ayinza okuddamu ekikyamu. Naye ebyo ebiddirira buli kibuuzo bitegekeddwa okuyamba omwana okuyiga okulowooza obulungi.\nEkintu eky’enjawulo ekiri mu kitabo kino bye bifaananyi ebisukka mu 230. Ebisinga obungi ku bino biriko ebibuuzo ebikubiriza omwana okwogera ky’alowooza, ng’asinziira ku ekyo ky’alaba ne ky’asomye. N’olwekyo, wekkaanye ebifaananyi ebyo ng’oli n’omwana. Bisobola okukuyamba okuggumiza ensonga enkulu eziba ziyigirizibwa.\nOmwana bw’ayiga okusoma, mukubirize okukusomera ekitabo kino oba okukyesomera. Gy’anaakoma okukisoma, gy’ajja okukoma okutegeera okubuulirira okulungi okukirimu. Naye okusobola okunyweza okwagala wakati wo n’omwana wo, era n’okweyongera okuwaŋŋana ekitiibwa, musaanidde okukisomeranga awamu obutayosa.\nEmyaka si mingi nnyo emabega, kyali tekisuubirwa nti abaana basobola okwolekagana n’eby’obusamize, ebikolwa eby’obukaba, n’empisa endala embi ennyo. N’olw’ekyo beetaaga obukuumi, era ekitabo kino kiwa obukuumi ng’obwo mu ngeri eteesitazza naye nga kituukira ku nsonga. Wadde kiri kityo, kirungi abaana okubategeeza nti kitaffe ow’omu ggulu, Yakuwa Katonda, y’Ensibuko y’amagezi gonna. Kino Yesu Omuyigiriza Omukulu kye yakolanga. Tusuubira nti ekitabo kino kijja kukuyamba gwe n’ab’omu maka go okukola enkyukakyuka mu bulamu bwamwe musobole okusiimibwa mu maaso ga Yakuwa, kibaviiremu okufuna emikisa egy’olubeerera.


Bukedde Online - Lwaki Kirumira teyaziikiddwa mu bitiibwa bya poliisi\nLwaki Kirumira teyaziikiddwa mu bitiibwa bya poliisi\nENKOLA ya poliisi nga bakungubagira n’okuziika omuserikale ‘mayinja’ erina obulombolombo obugobererwa.\nAbaserikale nga baddusa omwogezi wa poliisi, Kayima mu kuziika Kirumira.\nMuno mwe muli okusitula omulambo n’okukuba amasasi.\nWabula mu kuziika Muhammad Kirumira, bino byonna tebyakoleddwa ekireeseewo okwebuuza nti lwaki! Kirumira yafiiridde ku ddaala lya Assistant Superintendent of Police (ASP).\nOfiisa ow’eddaala lino, poliisi eronda abaserikale abali ku ddaala lye limu be basitula omulambo.\nOmuserikale ali ku ddaala erya wansi akulemberamu ng’asitudde ekifaananyi ky’omugenzi olwo ne kuddako omulala asitula ekiso n’enkoofiira y’omugenzi, okusinziira ku mwogezi wa poliisi Emilian Kayima.\nAbaserikale bwe bamala okuteekayo omulambo e magombe, wabeerawo okukuba amasasi mu bbanga.\nEddaala Kirumira kw’afiiridde baabadde balina okukuba amasasi 18 naye tekyakoleddwa.\nEmbeera eno Kayima yaginnyonnyodde bwati: “Kyennyamiza nti omuserikale omutendeke nga Kirumira teyaziikiddwa mu bitiibwa ebijjuvu kuba abantu baalemesezza enteekateeka eno. Era tuvumirira abo abekiise mu kino,” Kayima bwe yategeezezza.\nYagambye nti omulambo gwa Kirumira nga tegunnatwalibwa kuziika, poliisi yasoose n’esisinkana abooluganda lwe abaakuliddwa kitaawe Abubaker Kawooya ne babaako bye bakkaanyizzaako.\nMuno mwabaddemu poliisi okutwala obuvunaanyizibwa okukulemberamu emikolo gy’okuziika wabula bwe baatuuse e Mpambire ng’abantu ne bannabyabufuzi omukolo bagwefuze.\nYagasseeko nti poliisi yatutte abaserikale abaabadde bagenda okusitula omulambo gwa Kirumira (Pole Bearers) wamu n’abaabadde bagenda okukuba amasasi ng’akabonero akalaga nti basiibula omuserikale omutendeke era baabadde bagenda kumukubira amasasi 18 wabula kino nakyo baakibalemesezza. Era poliisi teyawadde bubaka bwayo mu butongole.\nNe Jamirah Najjingo, mwannyina w’omugenzi Kirumira, yategeezezza nti poliisi baabadde nayo era abaserikale abaabadde balina okusitula omulambo baabaddewo okuva ku ggwanika e Mulago, okugenda ku muzikiti n’okugenda okuziika nga bali mu bbaasi kyokka embeera yabalemesezza.\nTaata wa Kirumira, Abubaker Kawooya yategeezezza nti yatudde n’abakulu mu poliisi ne bakkiriziganya poliisi ekole ku bintu byonna kyokka amaanyi g’abakungubazi ge gaakyusizza ebintu ne babagoba.\nYagambye nti famire teyabadde na mukono gwonna mu kugoba bakungu wabula bangi baabadde banyiivu.\nKAYIMA AVUMIRIDDE EFUJJO ERYABADDE MU KUZIIKA KIRUMIRA\nAbantu baatabukidde Kayima ng’agenze mu kuziika Kirumira ne bamukasuukirira amayinja.\nMinisita w’ensonga z’omunda mu ggwanga Jeje Odongo naye tebaamutalizza. Era abakuumi be baamuggyeewo ne bamulinnyisa kabangali ya poliisi nga tali na mu ngatto ne bamuddusa.\nKayima yagambye nti embeera eno waabaddewo abaagikumyemu omuliro era ng’abaakoze kino bannabyabufuzi.\n“Twabadde tusobola okukwata bonna abaakoze effujjo mu kuziika Kirumira naye obutaleetera bantu kuva mu mbeera, abaserikale abaabaddewo twabagaanyi okukuba omukka ogubalagala yadde okukwata omuntu yenna kwe kusalawo minisita n’abaserikale abalala okuvaayo ne tugenda.”\nKen Lukyamuzi ali ku ndiri: Mulwadde muyi!\nTrump akyusizza enjigga y'akalulu


Bukedde Online - Cheptegei agaanyi okuddamu okuvuganya ne Mo Farah\nCheptegei agaanyi okuddamu okuvuganya ne Mo Farah\nAba USPA balonze Emong ku ky'omuzannyi wa...\nAbaddusi 6 bali mu nsiike mu za IAAF e London...\nBy Teddy Nakanjako\nJOSHUA Cheptegei avudde mu misinde gya mmita 5,000, n'awa Omungereza Mo Farah omwagaanya okutwala omudaali gwa zaabu omulala mu mpaka z'ensi yonna eza IAAF World Championships eziyindira mu kibuga London.\nCheptegei ng'ajaganya olw'okuwangula omudaali\nCheptegei agamba nti yajja mu mpaka zino ng'atunuulidde mudaali gwa mmita 10,000 nga kati si mwetegefu kuttunka mu misinde gya 5,000 kuba atunuulidde mizannyo gya Commonwealth egigenda okubeera mu Australia omwaka ogujja.\nCheptegei yawangudde omudaali gwa ffeeza mu mmita 10,000 ekyamuyisizzaawo butereevu okwetaba mu mizannyo gya Commonwealth.\n"Kati ntunuulidde kuwangula midaali gya zaabu ebiri mu Commonwealth, era eno y'ejja okuba entandikwa yange okudduka emisinde egy'emirundi ebiri mu mpaka ez'omuzinzi," Cheptegei, eyasangiddwa mu wooteeri ya Gouman Tower, ttiimu ya Uganda mw'esula, bwe yategeezezza.\nKati Uganda etunuulidde abaddusi babiri; kapiteeni Stephen Kissa ne musaayimuto Jacob Kiplimo, eyawangula zaabu mu z'okwetooloola ebyalo e Kololo, era bombi bateereddwa mu kibinja ekisooka omuli Mo Farah.\nBaakudduka ku ssaawa 4:00 ez'ekiro, era omutendesi Gordon Ahimbisibwe yagambye nti abalinamu essuubi.\nAbaddusi okuva mu mawanga ag'enjawulo, naddala aga Afrika beekokkodde emmere n'obudde obunnyogovu bye bagamba nti bibalemessezza okukola nga bwe bandibadde basuubirwa.\nKu Mmande omuddusi wa Botswana abadde ateereddwaako amaaso, Isaac Makwala teyadduse bibinja bya mmita 200 ng'abasawo bagamba kyavudde ku mmere gye yalidde okumutabula olubuto.\nEmmere gye basinze okwemulugunyaako y'ennyama ense gye bagamba nti eba ng'eyonoonese.\nWabula Ahimbisibwe yagambye nti eno ensonga tekosezza Bannayuganda kuba baamanyiira embeera yonna.\nAte mu nkambi ya ttiimu ya Kenya abakungu batawaanyizibwa ssennyiga, ekivudde ku mbeera y'obudde.\nBannayuganda bawangudde emidaali gya zzaabu mu misinde e South Africa\nUganda evuddeyo n'omudaali gumu\nAbaddusi 6 bali mu nsiike mu za IAAF e London


Bukedde Online - Kkooti eragidde ebyobugaga bya Meddie ne Black biwambibwe\nOmusumba Kiganda atuuka leero n'omugole\nAloopye ow'e Kanyanya eyamukozesezza n'ata...\nAdded 25th April 2013\nKKOOTI eragidde ebyobugagga bya Meddie Ssentongo muninkini wa Bad Black biwambibwe okununula ssente ze bagambibwa okubba ku Muzungu.\nOmulamuzi, Masalu Musene owa kkooti y’ebyobusuubuzi eggulo yasoose kuwa nsala ye ku kusaba okwakolebwa enjuyi zombi olw’Omuzungu David Greenhalgh okwagala okubowa ebyobugagga ate olwa Ssentongo nga lwagala okusaba kw’Omuzungu kugobwe n’ebyobugagga obutawambibwa.\nWiiki ewedde, Greenhalgh ng’ali wamu ne looya we Patrick Furah bayanjulidde kkooti olukalala lw’ebyobugagga bye bagamba nti bya Meddie Ssentongo ne Bad Black ne bagisaba biboowebwe ng’omusingo nga bwe balindirira okumuulirwa mu musango David gwe yaloopa ababiri bano ng’ayagala bamuliyirire obuwumbi 11 ze bamubbako nga bino byakutundibwa (ebyobugagga) singa abawangula.\nMu kiseera ky’ekimu ne balooya ba Ssentongo nabo bawaayo okusaba kwabwe nga bagala omulamuzi agobe okusaba kw’Omuzungu) nga n’ezimu ku nsonga ze bawaayo mulimu eky’Omuzungu okwagala okuwamba ebintu ebitali bya Ssentongo (ne basaba omuzungu aleete obukakafu nti bya Ssentongo) era nga Ssentongo awakanya eky’okubba ssente z’Omuzungu wadde okukolagana naye mu mbeera yonna ekwatagana n’ebye nsimbi.\nOmulamuzi Masalu bwe yabadde awa ensala ye ku nsonga eno yesigamye ku nsala eyakolebwa omulamuzi, Catherine Bamugemereire owa kkooti ewoozesa abakenuzi eyasingisa Black ne Ssentongo emisango gy’okwekobaana ne babba ssente z’Omuzungu.\nNg’asomera kkooti ensala eyakolebwa omulamuzi Bamugemereire mu July w’omwaka oguwedde amale abawe ekibonerezo ky’okusibwa emyaka ena (Black) n’emyezi 18 (Ssentongo), omulamuzi Masalu yagambye nti abamu ku bajjulizi mu musango guno baakakasa kkooti nga Black bwe yalina enkolagana ne Meddie era ng’ono yaggyanga ssente ku akawunti omuzungu kwe yaaziteekanga n’azitwala ewa Ssentongo babeeko kye bazikolamu era nti waliwo olumu bwe bayogera ku ky’okuzimba wooteri n’ennyumba z’abapangisa.\nYagasseko nti waliwo n’ekyazuulwa kkooti mu kunoonyereza okwakolebwa nga Black olunaku lwe yaggyangayo ssente mu bbanka ku lunaku lwe lumu omudidi gwa ssente gwateekebwa ku akawunta ya Meddie.\nKu ky’okukakasa oba ddala ebyobugagga ebibooweddwa bya Ssentongo si by’abantu balala, omulamuzi yategeezezza nti kino kigenda kukolebwa ng’okuwulira omusango omukulu (David gwe yaloopa) kutandise.\nWabula amangu ddala nga bakafuluma kkooti, Ssentongo eyalabise nga munyivu yalaze obutali bumativu n’ekyasaliddwawo omulamuzi ng’agamba nti omulamuzi awadde mwaganya Muzungu okubba ebyobugagga bye nagattako nti Omuzungu alemeddwa okukwata Black eyamubba azze ku ye (Ssentongo) ng’ayagala kumwavuwaza.\nYe James Muhumuza looya wa Ssentongo yategeezezza nga bwe bagenda okujulira ku kisaliddwaawo omulamuzi okuteeka envumbo ku byobugagga.\nOLUKALALA LW’EBYOBUGAGGA BYA MEDDIE NE BAD BLACK\nToyota Pick-up ey’omulembe (styled) eriko nnamba ya Meddie 5\nFord Explorer nayo eriko Meddie 5\nEmmotoka Toyota Harrier\nMercedes Benz C200 ey’omulembe nayo eriko nnamba Meddie 5\nMercedes Benz eriko nnamba mu mannya ga Black Gal\nEnnyumba z’abapangisa e Kawempe\nEttaka e Munyonyo okuliraana olubiri lw ‘Omukama w’e Toro.\nEttaka e Munyonyo ku Blcok 894 Kyadondo\nEnnyumba n’ebizimbe ebiralala e Kirunddu- Buziga mu Makindye.\nYiika emu ey’ettaka e Ntebe okuliraana Anderita Beach\nEttaka eriri ku Block 379 plot 1105 Busiro.\nEttaka eriri ku Block 221 plot 1366 Kyadondo\nEttaka e Ntinda ku Block 103 plot 1 Kyadondo\nPuloti y’ettaka e Makerere ku luguudo lwa Sir. Appolo Kaggwa\nEttaka e Mityana ku Block 528 Plot 9 Singo\nEttaka e Mubende Block 270 plot 2 Singo\nEttaka e Ntebe ku Block 352 plot 12 LRV5223 Folio 15 Busiro\nEttaka e Kyanja ku Block 380 plot 4 Kyadondo.\nâ€˜Abakristu muyaayanire amasakaramentu mu kisiiboâ€™\nOkusiiba kitegeeza kubeera mu Mukama - Fr. Ssemusu


Bukedde Online - Obadde okimanyi nti Kkiro 100 ez'emmwaanyi zikuwa obukadde 4 bw'ozikamulamu butto ? Soma emboozi y'omukenkufu\nNoah Kiyimba asabye abakulembeze b'e Butambala...\nObutabanguko mu maka bwongedde ku butali...\nNyanzi ng’ateeka emmwaanyi mu kyuma ekizikamulamu butto bwe yabadde mu musomo gwa Sundowner.\nABAABADDE mu musomo gwaffe ogwa ‘The Great Sundowner’ mwakirabye bulungi nti, emmwaanyi osobola okukamulamu butto. Era hhenda nnyongera okukulambululira biki ebyaliyo naawe oyongere okwefumiitiriza oba oli awo olibaako ky’otandika ne weefuniramu ensimbi.\nKino okukikola kyangu, kubanga oginoga nga mbisi n’ogyanika n’etuuka ku bitundu 10 ku 100 eby’amazzi olwo n’olyoka ogiteeka mu kyuma ekigikamulamu butto. Ekyuma ekikamulamu butto kitandikira ku bukadde butaano, waliwo eky’obukadde 15 nga kino ekirungi ekikiriko kisobola okweggyirako akakuta n’oluvannyuma ne kikamula so ng’ekigula obukadde obutaano ggwe asooka okukiggyirako akakuta.\nSsinga okamula emmwaanyi, kkiro 100 zivaamu liita 20 eza butto ate buli liita tugigula emitwalo 20, ekitegeeza nti kkiro 100 ozifunamu obukadde buna. Jjukira nti, Abazungu emmwaanyi bazeetaaga naddala mu biseera nga bino eby’obutiti anti zirimu ekirungo kya ‘Caffeine’ ekibayamba okutambuza omusaayi ne bayita bulungi mu butiti.\nEMIGASO GYA BUTTO W’EMMWAANYI\n1Aleeta mangu ssente kubanga ogenda kuzinoga mangu ate oleme kutunda kibooko akuseeza.\n2 Eri abantu abalina ebirowoozo, acamula obwongo n’okuyamba omusaayi okutambula n’otobeera munyiikaavu kuba olumu buvaako omuntu okwetuga.\n3 Ku baana abasoma, abayamba okubeera n’obwongo obwogi ne Kkiro 100 ez'emmwaanyi zikuwa obukadde\n4 bw'ozikamulamu butto basobola okutegeera bye basoma.\n4 Olw’okubeera n’ekirungo kya ‘Cafestol’, ayamba omusaayi okutambula omubiri ne gutakola butwa bwa ‘Lactic acid’ obuleetera omuntu okukoowa amangu n’ebinywa okwesiba. Bannabyamizannyo omuli abaddusi abakolera kubanga abawa amaanyi.\n6 Olw’okutambuza obulungi omusaayi, kireetera omuntu okufuna obulungi empewo ennungi n’abeera ng’assa bulungi n’atatawaanyizibwa asima. N’abamulina abayamba.\n7 Abakyala abaagala okwerungiya, oddira akajiiko ka sukaali n’ogattamu amatondo 10 aga butto w’emmwaanyi n’okola ‘Coffee Scrub’ azigula olususu.\n8 Alimu ekirungo kya ‘Anti oxidants’ ekiyamba okwoza ekibumba naddala abo abanywa omwenge. Era ayoza n’ensigo.\n9 Ayamba okutambuza ‘insulin’ mu mubiri ekirungo ekiyamba okutereeza sukaali mu mubiri.\n10 Ayamba abantu abalina ebivuuma mu matu, bano baba bafunye obulwadde bwa ‘Vertigo’ obucankalanya puleesa y’amatu.\n11 Ate ayamba n’abafuna kammunguluze naddala ggwe alina puleesa eya wansi.\n12 Osobola okumukozesa okweyoza mu kyenda ekiyamba okuziyiza kookolo, okwesiba kw’olubuto, emmeeme eya wansi.\n13 Ayamba okuteeka akawoowo mu mubisi gw’enjuki, n’ofuna ‘Coffee honey’ ow’ettunzi ku katale k’ensi yonna.\n14 Tusobola okumukozesa ng’ekyokunywa ku caayi ate n’okuzzaamu amaanyi naddala abo abakola ne bakoowa.\n16 Olw’okutambuza obulungi omusaayi, ayamba abaami abanafu okwezza obuggya ne baddamu embavu nga bafuna amaanyi g’ekisajja. Omukenkufu Nyanzi asangibwa ku Equatorial Mall, edduuka nnamba 152 mu Kampala. Mufune ku 0702061652 / 0779519652.


Bukedde Online - FDC ekkukkuluma lwa Gav't kulemesa Besigye okwogerera ku leediyo z'omu byalo\nFDC ekkukkuluma lwa Gav't kulemesa Besigye okwogerera ku leediyo z'omu byalo\nAbadde yaakawasa afiiridde mu kirombe\nFDC ekkukkulumidde poliisi n’ebitongole by’ebyokwerinda olw’omu gw’okulemesa COL. Kiiza Besigye n’abakungu b’ekibiina kino abalala okwogerera ku leediyo z’ebweru wa Kampala ne bagamba nti tekikomye ku kulemesa kibiina kusasaanya ‘’njiri’’ yakyo wabula n’okuyingirira eddembe ly’ebyamawulire.\nOmumyuka w'omwogezi wa FDC John Kikonyogo yagambye nti ba RDC mu bitundu by'eggwanga ebitali bimu beeyambisa poliisi n'ebitongole by'ebyokwerinda okulemesa abakungu b'ekibiina kino okwogerera ku leediyo z'omu byalo, pulogulaamu ne bwe kiba kimaze okuzisasulira.\nKikonyogo yagambye nti Besigye n'abakungu b'ekibiina abalala babadde mu kutalaaga bitundu bya West Nile ebitali bimu kyokka nga buli leediyo we bagenda babalemesa okwogera.\n‘'Ebyembi tuba tumaze okusasula leediyo zino ensimbi 1,600,000/- okuzoogererako.\nKyokka muba muli awo ng'abaserikale bajja nga bazeetoolola nga batugaana okwogera'' Kikonyogo eyabadde ayogerera mu lukung'ana lwa bannamawulire e Najjanankumbi mu Kampala bwe yagamye.\nYategeezezza nti leediyo zino zeesanga mu mbeera y'okuddiza aba FDC ssente nga kino kikosa nnyo enfuna yazo.\nYeebazizza ekibiina kya UPC olw'okukiriza okukolera awamu ne FDC mu kulonda kw'ebifo ebitali bimu okugenda maaso mu West Nile (UPC) bwe yagaanyi okusimbawo bantu baayo kuvuganya (FDC).\nKu nsonga ya Pulezidenti Museveni okusomooza ab'oludda oluvuganya obutalinda kuggya mu buyinza balyoke balowooze ku by'okuyamba abantu, Kikonyogo yagambye nti ye mu FDC gyali waliwo ebintu bingi by'akozeewo okukyusa embeera y'obulamu bw'abantu naddala okutumbula eby'omuzannyo gwa Chess.\nMoze Radio ne Weasal bayitiddwa mu kkooti ku bya 'Illuminate'\nAba Goodlyfe bagobye maneja waabwe mu nju\nCHAMELEONE; Akoze ekivvulu n'aweeka Weasle ne Moze nga badding'ana


Bukedde Online - Temwenyigira mu kubba eddagala lya Gavumenti\nTemwenyigira mu kubba eddagala lya Gavumenti\nAba siikoseero bategese emisinde gy'okusonderako...\nSuper Charger ajaguzza emyaka 25 ng’alwanyisa...\nBy Lilian Nalubega\nAdded 24th September 2019\nAbasomeredde obujjanjabi bakubiriziddwa okwewala emize gy'obubbi bw'eddagala mu malwaliro okutaasa Bannayuganda abatalina busobozi kwejjanjabisa mu malwaliro aga ssente\nPolof. Badru Kateregga ng'ayogera eri abasawo\nAbasomesa b'abasawo mu ttendekero ly'abasawo erya Kampala University School of Nursing and Midwifery e Mutundwe beegasse ku mutandisi waalyo Polof. Alhajji Badru Kateregga ne bavumirira abasawo abalekeredde ogw'obujjanjabi ne badda mu kukukusa eddagala lya gavumenti ekivaako abantu bangi okufiirwa obulamu bwabwe.\nAbasomesa bano nga bakulemberwa akulira ettendekero lino, Robinah Nakijoba bakkaanyizza kimu n'omutandisi waalyo ne bategeeza nti, bino biva ku basawo abafuluma mu matendekero nga tebayize mulimu gwabwe n'amateeka agagufuga n'ekiddirira kwe kufa ku nsimbi ze balina okufuna okusinga okujjanjaba abantu.\n"Omusawo omutendeke tayinza kukukusa ddagala Gavumenti ly'eteeka mu malwaliro okujjanjaba abantu baayo n'alitwala mu kalwaliro akake gye basaba abantu ensimbi empitirivu.\nAbantu abamu tebalina zisasula malwaliro ng’ago, era kyennyamiza okulaba ng’abasawo be bamu balagira abalwadde okugenda mu bulwaliro bwabwe nga beerimbika mu kubanga eyo ye wali abakugu ekitali kituufu," bwatyo Polof. Kateregga bwe yagambye.\nYabadde ayanjula enteekateeka ey'okufulumya abasawo 500 okuva mu ttendekero lino ku mukolo ogugenda okubeerawo ku Lwokuna lwa wiiki eno e Mutundwe.\nYategeezezza nti, Gavumenti esaana eveeyo n'omukono ogw'ekyuma ekangavvule abasawo abagwa mu ttuluba lino era n'alabula abasawo abafuluma okuva mu ttendekero lye obutagezaako kumuvumaganya naddala mu kiseera kino ng’aluubirira okutandikawo enkola ey'okusomesa bannansi amasomo agatabaddeewo kuno batandike n'okujjanjaba endwadde abantu ze balowooza nti nkakali.\nGuno gwe gugenda okuba omulundi ogwokuna nga Kampala University efulumya abasawo era nga kati yaakafulumya abasawo 1,500 nga bano bonna baweereza mu malwaliro ga Gavumenti n'abalala bakolera ebweru w'eggwanga.\nAlhajji Badru Kateregga,\nMukozese ekisiibo okwezza obuggya\nAbatundira ku nguudo baweereddwa aw'okukolera ku bwereere\nBamutemyetemye ng'abaagala ssente zeyatunze mu birime


Yulaniyaamu (Uranium) - Wikipedia\nGakuweebwa Charles Muwanga !!! Akaziba ka Yulaniyaamu era kayitibwa Atomu ya Yulaniyamu (Uranium atom) mu Luganda .\nAkaziba ka yulaniyaamu nantalabikalabika, si ku nsi kwokka naye ne mu bwengula ne ku ngulungo endala. Kino kiva ku kuba nti okufaanana n’ekikulembero oba zaabu, yulaniyaamu etondekebwawo munda mwa semufu eziba zibwatuka era kubanga erina obukontanyo ne nampa nnyingi , munda mwayo, teyetondekawo mangu. Akaziba ka yulaniyaamu ke kasingayo obuzito kw’bwo obusangibwa mu butonde.\nYulaniyaamu kalina konta 92 n’obusannyalazo 92. Obusanyalazo bwesengese mu bire (rings) musanvu bwe buti:\ni)\tObusenyalazo 2 mu kire ekisooka.\nii)\tObusannyalazo 8 mu kire (ring) eky’okubiri\niii)\tObusannyalazo 18 mu kire eky’okusatu.\niv)\tObusannyalazo 32 mu kire eky’okuna.\nv)\tObusannyalazo 21 mu kire eky’okutaano.\nvi)\tObusannyalazo 9 mu kire eky’omukaaga.\nvii)\tObusannyalazo 2 mu kire eky’omusanvu.\nObusannyalazo 6 ku buno buba busannyalazo bwa kiyayaano (valance electrons), ekitegeeza nti kyangu obusannyalazo buno okubuuka ne bweyunga ku atomu endala, ekiraga nti kyangu atomu za yulaniyaamu okwekolamu molekyu, emu n’endala era n’ebika bya atomu ebirala nga kaboni.\nSinga yulaniyamu akwasawazibwa ne okisigyeni mu mpewo, atalagga, mu ngeri y’emu kkalwe bw’akola, naye entalaggo ya yulaniyaamu eba nzirugavu si myufu.Okufaanana ne atomu enzito ng’eya kkalwe, atomu za yulaniyamu zirina nampawengwa nnyingi okusinga obukontanyo. Si atomu za yulaniyamu zonna nti zirina omuwendo gwa nampawengwa gwe gumu. Ziba ne nampawengwa eziri wakati wa 141 ne 146, okusingira ddala nampawengwa 143 oba 146.\nAtomu za yulaniyaamu nzito nnyo ekizifuula okuba nga si nzigumivu era empalirizo ey’amaanyi ey'Obuziizi (the strong nuclear force) esanga obusibu okukuumira awamu nampawengwa n’obukontanyo bwazo bwonna era zitera okuvibwako nampawengwa n’obukontanyo obumu obuwaguza ne bwejjawo. Kino kye kiyitibwa ekifulumyalubugumu oba olubumbulukuko (radioactivity). Kubanga bulina nampawengwa nnyingi nnyo, obuziba bwa yulaniyamu era busobola okweyabuluzaamu obuziba obuwewufu , naddala nga kabadde katomeddwa nampawengwa endala.\nObuziba bwa yulaniyaamu busobola okukutukamu obuziba obw’ennjawulo naddala obuziba obulala obw’ekkekwa nga keriputoni, baliyamu, situlontiyamu oba ekisenoni. Ebika bya atomu ezikola bino ntono nnyo ddala. Singa atomu ya yulaniyaamu ekutukamu, yetaagisa amasoboza matonoko okukumira atomu ebbiri entono awamu era amasoboza gano geyolekera mu kwokya.\nKino kiyitibwa “kyabuluzatomu” (fission). Buli mulundi enkyusabuziizi y’ekyabuluzatomu (fission reaction) bw’ebaawo mu kirompe ekya yulaniyaamu (lump of uranium)) ewandula amasoboza (it shoots our energy) agayingira mu buziba bwa yulaniyaamu obulal ne gabukutulamu era kino ne kiviirako enkyusabuziizi ez’omuddinganwa, ekiyinza okuviirako obubwatuka okunene. Eyo eba "bbomu ya buziizi"(Nuclear bomb).\nOmusajja eyavumbula yulaniyaamu yamubbula mu nkulungo ya “Uranus” naye endagakintu eno terina kakwate na nkulungo gye yabbulwamu.\nBino bigyidwa ku "https://lg.wikipedia.org/w/index.php?title=Yulaniyaamu_(Uranium)&oldid=21240"\nLuno olupapula lwasemba okukyusibwamu ku 10:29, 1 Gusooka 2017.


Bukedde Online - Ku mmere y’obuweke n’entabule eriwa gye mba ndiisa enkoko ez’ennyama\nNzaaza envunyu ne nziriisa enkoko zange okuzifunamu...\nOKULUNDA enkoko ez’ennyama gumu ku mirimu egizza ssente amangu kuba wakati wa wiiki nnya ku ttaano oba otunda.\nWasswa maneja wa Jadi Farm ng’alaga enkoko z’ennyama ze balunda ku ffaamu yaabwe.\nNaye ng’okukola omulimu guno olina okufaayo ku mmere gy’oliisa enkoko zo anti obeera olina okuziriisa obulungi ne zigejja mangu kuba bwe zitaweza kkiro ze beetaaga tofunamu.\nMoses Sabika Kasaato omulunzi w’enkoko ez’ennyama e Kirowooza-Mukono yagambye nti: Omulimu guno ngumazeemu emyaka egisoba mu 10, nga ngezaako ku mmere ey’enjawulo era mu kukola kino nfiiriddwa ate ne mmaliriza nga nfunyeemu kuba kati sikyafiirwa.\nEnkoko ey’ennyama ekisumuluzo okugifunamu mmere, kuba kugiriisa, kasita ekona omanya ssente zo zifudde.\nMu kiseera kino nnina enkoko 2000. Natandika n’emmere ya kutabula na kitiiyo wabula nga njagala okusigala nga nnyongera ku mutindo.\nNneetaba mu misomo n’okukyalira abalunzi abalala ne kkampuni endala ezajjanga okunsendasenda okwagala ntandike okugula emmere yaabwe.\nOlw’okuba nakyaliranga bannange, nakkirizanga aba ayagadde okunkyalira ku ffaamu yange.\nOmusajja ng’atabula emmere, ebimu ku bifo mwe batabulira emmmere y’enkoko tebiba biyonjo kimala.\nBannakenya bampa endagiriro y’okutabula emmere ey’enjawulo ennyo ne gye twalina mu Uganda era abaagirabako baatya nga balaba ya bbeeyi.\nWabula nze sitya kugezesa era natandika okutabula emmere eno naye ng’eriko omulimu gw’okunoonya ebikozesebwa eby’omutindo.\nKino kyali kikooya ate nga n’ebirungo tebiri ku mutindo, wabula natambula n’emmere eno nga nnungi ddala.\nWakati mu kunoonya eky’okukola, waliwo mulunzi munnange eyambuulira ku mmere ey’obuweke nti ekola bulungi.\nOno yambuulira ekibi ku mmere enneetabulire, olemwa okutabula obulungi ebirungo ne kiba ng’enkoko tezirya birungo byenkanankana.\nObuzibu obulala abatereka ebirungo gamba nga ccacu, mukene, pamba n’ebirala ebifo byabwe si biyonjo ne kivaako enkoko okulwala n’obutakula bulungi.\nMu kunoonya emmere ennungi, era nkizudde ng’enkola ey’okuggya kasooli mu nnimiri ne tukongola ne tukuba emmere nkyamu, muno mugenderamu ebicaafu ate olumu n’amayinja g’otosobola kulaba na maaso era bw’otabula emmere enkoko zibirya.\nEkitegeeza nti, kasooli bw’ava ku bikongoliro olina okumukunguuta obulungi n’avaamu ebicaafu byonna, wabula batono abatunda emmere y’enkoko abakikola anti gy’akoma okukunguuta gy’akoma okusala kkiro.\nOkuggyako kasooli akubiddwaamu katono gwe bayita ‘Broken Maize’ oyo aba mwangu okulaba oba muyonjo. Kuba jjukira okuliisa enkoko emmere ennungi ly’eddagala erisinga.\nAte ku nkoko ez’ennyama, ono omwetaaga nnyo kuba azimba omubiri ate wano obeera oyagala nnyama osobole okufunamu ekinene. Mu kiseera kino, nadda ku buweke obwa Mpala, kuba yo si yaakutabula okuggyako okuwa enkoko zo ne zirya.\nEmmere eno ssinga ogiriisa enkoko zo wakati w’ennaku 23 ne 25 ziba zibulako gulaamu 200 okuweza kkiro ebbiri.\nEmmere eno ebaamu ebirungo byonna ate nga bipimiddwa bulungi ebizimba omubiri, ebigumya amagumba, nkoko zikola amagoba ssinga ofuna emmere etabuddwa obulungi.\nENGERI GY’OMANYA EMMERE EMBI\nOmusenyu kye kimu ku bintu bye basinga okuteeka mu mmere, ssinga ogula emmere y’enkoko. Ddira amazzi ogiteekemu, yisaawo akaseera ogayiwe emmere ejja kuba waggulu ate ekiba wansi guba musenyu awo olabe oba emmere nnungi okuliisa enkoko oba nedda.\nKyokka ku mmere ey’obukerenda bino teweet¬aaga ku bikola kuba terina ngeri gy’eyingiramu nfuufu.\nAte Joan Namuddu omulunzi w’enkoko ez’ennyama e Mukono yagambye nti: Nga naakatandika okulunda ng’emmere ngula ntabule, naye nakizuula ng’efiiriza kuba abatunda emmere bagoba kufuna magoba, batono abatayongeramu bintu, okusinga mu mukene oyo bamutabulamu omusenyu.\nNatandika okweguliranga ebirungo omuli mukene, soya, ccacu n’ebirala.\nEra ssinga ofaayo okusengejja emmere engule nga ntabule, ojja kusanga mu kkiro 15 z’ogula mujja kubaamu ssatu ku ttaano, olaba nga kikufiiriza ssente ate n’enkoko ne zitakula bulungi olw’omusenyu ogubaamu.\nNg’abalunzi abalala, nzize ngezesa emmere ey’enjawulo kyokka ng’osobola okulunda enkoko okumala emyezi ebiri ne zigaana okuweza kkiro bbiri abaguzi ne bakudondola!\nWabula okuva lwe nadda ku mmere ey’obuweke ndabawo enjawulo. Omulongo Dennis Wasswa maneja wa Jadi Farm e Nnama-Mukono, yagambye nti: Balunda enkoko ezisoba mu 10,000 ez’ennyama kyokka ekimu ku bibadde bibasumbuwa y’emmere wabula mu kiseera baatandise okuliisa enkoko zaabwe obuweke oluvannyuma lw’okukizuula nti buzikuza mangu.\nFfe wano enkoko tuzeesalira naye obutafaananako ne luli nga tukyaliisa emmere entabule, enkoko nga zigenda okuweza wiiki nnya nga zizitowa kkiro emu, kyokka kati ziba zizitowa kkiro bbiri n’olumu okusukkamu.\nKino kituyamba okwongera okufunamu anti buli kkiro tugitunda 10,000/- ku ffaamu, enkoko tugitunda 20,000/- okwawukana ne bannaffe abazitunda 8,000/- ku 10,000/- ate olumu nga za wiiki mukaaga!\nEmmere y’obuweke abalunzi gye batandise okwettanira ennaku zino.\nVolodymyr Lesniak omukugu ku kutabula emmere y’enkoko era akulira kkampuni ya Mpala Feeds e Mbalala -Mukono yagambye nti: Abalunzi balina okumanya nti by’olunda birina obulamu nga bw’olaba omuntu.\nOmubiri gwabyo gwetaaga ebiriisa eby’ennjawulo okulaba nga bikula bulungi ate nga bya mutindo omulundi ddala okwewala endwadde.\nEno y’ensonga lwaki, omulunzi alina okwekwata emmere ya peretisi kuba ekolebwa mu birungo ebirongooseddwa obulungi era nga bya mutindo okutandira enkoko zo okulya emmere ekukudde, erimu amayinja, enfuufu n’ebirala ebiziviirako okulwala.\nEmmere ya peretisi era eyamba okukendeeza enkoko okufa okuva ku bitundu 10 ku 100 mu balunzi abaliisa emmere y’obuwunga okutuuka ku bitundu 3-5 ku 100. Kino kitegeeza nti omulunzi ogenda kufuna mu ssente zo z’ossa mu kugula obukoko.\nOlw’okuba nti emmere ya peretisi etabulwa ebyuuma by’omutindo ogusingayo, buli kaweke kabeeramu ebirungo eby’enkana ekitegeeza nti tewali egenda kubaako kiriisa ky’etafuna okwawukana n’emmere etabuddwa ebitiiyo ebirungo we biyinza obuteetabula bulungi kubuna mmere yonna.\nEmmere eno ekolebwa nga buli mutendera enkoko gw’etuukako gubeera n’emmere yagwo. Kino kiyamba enkoko okukula nga yamaanyi kuba efuna ebirungo n’ebiriisa omubiri gwayo bye gwetaaga okusinziira ku mutendera gw’okukula gw’eriko.


Otkrivenje 15 CRO - Okubikkulirwa 15 LCB\nBamalayika Omusanvu n’Ebibonoobono Omusanvu\n115:1 a Kub 12:1, 3 b Kub 16:1 c Lv 26:21Awo ne ndaba akabonero akalala mu ggulu ak’amaanyi era nga ka kitalo bamalayika omusanvu nga balina ebibonoobono musanvu, olwo ekiruyi kya Katonda kiryoke kituukirire. 215:2 a Kub 4:6 b Kub 13:14Awo ne ndaba ekifaanana ng’ennyanja etangalijja ng’eri ng’endabirwamu erimu omuliro, era ku nnyanja eyo kwali kuyimiriddeko abo abaali bawangudde ekisolo n’ekifaananyi kyakyo awamu n’akabonero ak’omuwendo gwakyo, nga bakutte ennanga Katonda ze yabawa. 315:3 a Kuv 15:1; Ma 32:4 b Zab 111:2 c Zab 145:17Baali bayimba oluyimba lwa Musa omuddu wa Katonda, n’oluyimba lw’Omwana gw’Endiga nga lugamba nti,\n“Ebikolwa byo bikulu era bya kyewuunyo,\nayi Mukama Katonda Ayinzabyonna.\nAmakubo go matukuvu era ga mazima,\nayi ggwe Kabaka w’amawanga.\n415:4 a Yer 10:7 b Is 66:23Ani ataakutye Ayi Mukama,\nn’atagulumiza linnya lyo?\nGgwe wekka gwe Mutukuvu,\namawanga gonna galijja\nne gasinziza mu maaso go,\nKubanga ebikolwa byo eby’obutuukirivu birabise.”\n515:5 a Kub 11:19 b Kbl 1:50Oluvannyuma lw’ebyo, ne ndaba Yeekaalu ng’eggaddwawo, lye kkuŋŋaaniro ly’obujulirwa mu ggulu. 615:6 a Kub 14:15 b nny 1 c Kub 1:13Awo bamalayika omusanvu abaalina ebibonoobono omusanvu ne bafuluma mu Yeekaalu nga bambadde engoye eza linena ennyonjo nga zimasamasa era nga beesibye mu bifuba byabwe enkoba eza zaabu. 715:7 Kub 4:6Ekimu ku biramu ebina ne kiwa bamalayika omusanvu ebibya musanvu ebya zaabu nga bijjudde ekiruyi kya Katonda omulamu era abeera omulamu emirembe n’emirembe. 815:8 a Is 6:4 b Kuv 40:34, 35Awo Yeekaalu n’ejjula omukka ogwava mu kitiibwa kya Katonda n’emu maanyi ge, so tewaali muntu n’omu eyayinza okuyingira mu Yeekaalu okutuusa ebibonoobono omusanvu ebya bamalayika omusanvu lwe byatuukirira.\nLCB : Okubikkulirwa 15


Bayiiyizza obukodyo bw'okuggya ku bannabya...\nBASSENTEBE ba LC1 ne LC2 mu Kampala bakukkulumidde gavumenti olw'obutabawa bugaali n'ensimbi 10,000/- ze yabasuubiza buli mwezi zibayambeko mu ntambuuza y'emirimu.\nBano baasinzidde mu lukiiko lwe baatuuzizza ku Ssande e Nakulabye nga bakubaganya ebirowoozo ku kiki kye bazzaako n'okutema empenda bwe banaayambibwa okusisinkana Pulezidenti Museveni.\nStephen Nsereko ssentebe w'ekibiina ekigatta bassentebe b'ebyalo n'emiruka mu Kampala yategeezeza nti gavumeti tebafiiriddeko ddala kyokka nga be bakulembeze abasinga okukola ennyo kye yagambye nti tebakyasobola kukigumiikiriza.\nYayongeddeko nti baludde nga baagala okusisinkana pulezidenti naye nga balemesebwa ebitongole bye bazzenga batuukiria nga n'ebbaluwa ze bamuwandiikira tebafuna kuddibwamu wano we yasinzidde n'asaba pulezidenti akole enteekateeka abasisnikane.\nBassentebe ababadde bakutte ebipande ebiwandiikiddwako ebigambo ‘twagala kusisinkana puleziddenti baategeezezza nti n'ababaka be balonda okubakiikirira mu palamenti tebabayambye.\nBassentebe LC1 ne LC2\nMULAGO : Abakugu bawadde amagezi ku bbula ly'eddagala mu ddwaliro


Bukedde Online - Abasuubuzi abakolera ku Kafumbe-Mukasa bacacanca\nAbasuubuzi abakolera ku Kafumbe-Mukasa bacacanca\nSebaggala bamulemesezza okugabula ettaka l...\nEnguudo zino ebbiri zigenda kukolebwa omulundi gumu nga ziweereddwa kkampuni ya Stirling Civil Engineering LtdÂ eyaakamaliriza okukola oluguudo lwâ€™e Kiboga. Ate kkampuni ya Dotts Services eragiddwa emalirize omudumu ogutambuza kazambi okuva mu maka gâ€™abatuuze mu Kisenyi.\nOkukola enguudo zino\nOkukola enguudo zino kiddiridde kansala Salim Uhulu ne banne okuli Godfrey Kayongo owa St. Balikuddembe okukyaza Pulezidenti Museveni gye buvuddeko ne bamulambuza enguudo zino era nâ€™abakakasa nti zigenda kukolebwa mu bbanga ttono.\nOmuwandiisi wâ€™enkalakkalira mu minisitule yâ€™enguudo, Eng. Mugisha Obyero yagambye nti kino kiragiro kya pulezidenti era kkampuni egeza nâ€™ezannyira mu mulimu egenda kubonerezebwa.\nYagambye nti enguudo bbiri zigenda kumalawo obuwumbi butaano ate omudumu gwa kazambi gugenda kumalawo akawumbi kamu nâ€™obukadde 400.\nWabula abatuuze bâ€™ekitundu abaakulembeddwa Salim Uhulu balabudde kkampuni ya Dotts nti ku luno tebaagala muzannyo. Ate omumyuka wa Town Clerk atwala ggombolola ya Kampala Central Justine Kasule yasiimye minisitule ya gavumenti ezâ€™ebitundu ebawadde ssente okukola enguudo zino.


Bukedde Online - Kyennyamiza okukwata ekyâ€™oku mwanjo mu bubenje\nKyennyamiza okukwata ekyâ€™oku mwanjo mu bubenje\nRDC agobye ssentebe ne yeddiza ekyalo\nAdded 9th November 2009\nAMAWANGA agasangibwa mu kitundu kino ekiyitibwa Great Lakes Region nga geetooloddwa ennyanja omuli Nalubaale, Tanganyika, Albert nâ€™endala mulimu, Uganda, Kenya, Tanzania, Burundi ne DR Congo.\nBINO byayogeddwa omukungu omu owa kkampuni ya yinsuwa eneeyambanga badereeva ne bakondakita\nBINO byayogeddwa omukungu omu owa kkampuni ya yinsuwa eneeyambanga badereeva ne bakondakita abanaabanga bafunye obubenje.\nEKYA Uganda okukwata ekyokubiri mu kitundu mu kugwamu obubenje kitegeeza nti era Ugana ekwata ekifo kyâ€™ekimu oba okusingawo mu kufiirwa abantu kubanga obubenje bwâ€™oku nguudo bungi bufiiramu abantu.\nOBUBENJE buno bufiiramu abantu abâ€™omugaso eri eggwanga oba abagenda okuyamba mu kulizimbwa okugeza mutabani wâ€™omumyuma wa Pulezidenti Gilbert Bukenya eyafudde oluvannyuma lwâ€™okufuna akabenje. Brian Bukenya yafudde akyali mu myaka mito nnyo nga yaakayingira amagye era eyandibadde owâ€™omugaso eri eggwanga.\nWALIWO amateeka agazze galeetebwa gavumenti okugezaako okukendeeza obubenje naye ngâ€™ebintu byâ€™eggwanga lyaffe bwe bizze bibeera gafiira awo.\nETTEEKA lyâ€™okusiba enkoba naddala mu bbaasi ne takisi tewali amanyi gye lyalaga. Takisi ne bbaasi ezisaabaza abantu era wajjawo etteeka eriragira zibeemu obuuma obukendeeza sipiidi kyokka lyagenda lyongezebwayo okutuuka nalyo bwe lyafiira awo.\nGAVUMENTI bwâ€™eba eyâ€™okukendeeza obubenje mu ggwanga erina okulaba nti amateeka gâ€™ereeta egakwasisa nâ€™obukambwe awatali kufa ku byabufuzi.\nAbâ€™e Nakasero mwakoze bulungi\nAba Namasole babagobye mu lubiri\nAbapangisa enju za KCC e Naggulu bagobwa mu wiiki 2\nAbapangisa amayumba ga KCCâ€ˆbagaanyi okusengulwa\nOkuzimba amayumba gâ€™abapangisa e Naggulu kutandika mu October


Bukedde Online - Ameefuga g'emyaka 58: Okwongera ku bungi bw'ebikolerwa wano kujja kutubbu\nAb'omu Buganda tebajjumbidde kuyingira Pol...\nAdded 11th October 2020\nOKWONGERA KU BUNGI BW'EBIKOLERWA WANO KUJJA KUTUBBULA\nPulof Venansius Baryamureeba ye ssentebe w'olukiiko olufuzi olw'ettendekero lya Uganda Tech & Mgt University (UTAMU) akulira (cansala) wa Ibanda University, yakulirako ne yunivasite ya Makerere;\nAbaasooka essira baalissa nnyo ku kulima ebirime eby'ettunzi ebisobola okutundibwa ebweru w'eggwanga nga; emmwaanyi, ppamba ate n'abantu baali batono okusinga bwe guli kati.\nBannayuganda baalimanga emmere gye balya n'okulunda ebisolo byabwe era tebaaagulanga nnyo bikozesebwa nga babyetuusaako.\nEbintu ebyakozesebwanga byavanga mu maka, nga buli maka galima ebintu ebyo ebikozesebwa tebaakozesanga nnyo bintu biva bweru wa ggwanga, ebibiina by'obwegassi byali bya maanyi ebyayambanga okugula ebirime by'abantu ku bbeeyi ennungi ne bakulaakulana.\nAbakulembeze abazze babaako oluvannyuma lw'okufuna obwetwaze, baasumbuyibwa entalo ezatta ebyenfuna by'eggwanga nga Uganda ezze yeenyigira mu ntalo z'ebyobufuzi okuviira ddala ku meefuga okutuukira ddala mu 1986 n'okusukkawo, entalo ezo zaasigalawo okutuuka mu 2006.\nOluvannyuma lw'abantu okweyongera obungi, Uganda tekyasobola kukozesa bajeti yaayo nga tefunye buyambi, obuyambi obuva ebweru w'eggwanga busukka ebitundu 20 ku 100 ku mbalirira y'eggwanga.\nChristopher Iga,yaliko meeya wa Kamapala 1989-1998, yaliko omubaka wa pulezidenti e Masaka ne Bushenyi;\nAbazungu abajja okutufuga baaleeta ebirime eby'ettunzi okwali; emmwaanyi, ppamba, bwe twamalanga okunoga ppamba nga tumusunsula okuggyamu ffiifi, ng'emiti egisigala tugyokya okulaba nti ppamba ali ku mutindo era abaami b'ebyalo baalambulanga okukakasa nti ddala ali ku mutindo omulungi.\nEmmwanyi twazaanikanga ku njazi n'okuzizimbira ebitandaalo zireme okugendamu ttaka, ate nga tunoga zengedde zokka, ng'ebintu biba bya mutindo nga byettanirwa ku katale, naye leero abantu balina omululu gwa ssente bawulula buwuluzi ,kye kyasuula akatale ka Vanilla.\nTwetaaga ebintu ebiri ku mutindo tusobole okufuna akatale k'ensi yonna, bwe tunaazimba omutindo tujja kuba tuzimbye ebyenfuna.\nTwalinanga ebibiina by'obwegassi, abalimi gye baatundanga ebirime byabwe ku bbeeyi ennungi, nga buli maka waliwo omusiri gwa Kabaka, guno gwabanga gwakuggyamu ssente, nga ziba zizo si za Kabaka.\nTuddeyo ku nkola eyo buli maka gabeeko ekintu eky'ettunzi kye galima oba kye gakola, oba ekitundu nga kimanyikidddwa nti ekitundu gundi kye kirima muwogo oba emmwaanyi nga Buddu bwe yali emanyiddwa mu kulima emmwaanyi ne ppamba.\nAbavubuka bateekebwemu omutindo ate babaagazise okulima kubanga ebyenfuna byaffe okusinga byazimbibwa ku bulimi, bateekebwemu amaanyi, eby'okulima birinnyisibwe omutindo.\nTwandibadde tugenda mu maaso mu byenfuna naye ekigendererwa kyaffe kye twalwanako nga tugenda okwefuga kisuuliddwa, ebyobulimi bisuuliddwa bangi batunda ebibanja byabwe ne bajja mu bibuga okuyingira ebyobufuzi. Ebyobufuzi nakyo kifuuse ekizibu ky'ebyenfuna byaffe.\nEntalo ezizze zibaawo okuva ku meefuga nga buli gavumenti ejja eyingirawo na mmundu, bitukoze bubi nyo, abakulembeze ba wano balina omuze okuva mu ofiisi n'atagiwaaayo mu butongole eri amuddidde mu bigere.\nKyetaaga omuntu ali mu kifo eky'enkizo okuwaayo ofiisi eri munne amuddiridde, n'amuyitiramu n'amanya w'atandikira, nze bwe nakola namala ne Wasswa Ziritwawula gwe naddira mu bigere ennaku bbiri ng'annambululira ebibadde bikolebwako mu kibuga n'okunjigiriza bye simanyi.\nKyokka nze bwe navaako omugenzi Ssebaggala eyanzirira mu bigere teyanzikiriza kumukwasa ofiisi mu butongole, ekintu ekyo kikyamu era kitukosezza kinene, nti ne gavumenti zaffe zizze zikyuka awatali kuwaayo buyinza mu butuufu , buli omu akola kikye ky'azze nakyo tazimbira ku ky'asanzeewo.\nEdda omukulembeze yategekebwanga kuva wansi ku muluka ate nga nagwo guliko guleedi, nga; mumyuka, mumyuka ssabagabo, mutubagumu, mituba ebiri , mituba esatu ne kumasaza nayo bwe kyalinga, ng'omuntu agenda okulondebwa mu kifo eky'amaanyi ng'amaze kuteekebwateekebwa bulungi, kubanga ebyenfuna n'obukulembeze bitambulira wamu.\nEkiriwo kati, asinga okuleekaana gwe bawa obuyinza nga tebatunuulidde wadde busobozi bwe ekizing'amizza ebyenfuna yaffe, bagamba nja kubasakira obuyambi mu kifo ky'okubateekamu amaanyi ageekolera.\nObuzibu we bwava, Abazungu okutuwa obwetwaze mu 1962, baaleka tebateeseteese bakulembeze, Obote bwe yatuula mu ntebe n'aggyawo Ssemateeka wa 1962 eyalimu ekkomo ku bisanja by'obukulembeze, ssinga teyagiggyaawo n'okuggyawo Obwakabaka, ebyenfuna byaffe byandibadde waggulu.\nTwetaaga kuddayo buto okuzimba eggwanga, wadde nga guno mulimu munene, naye ekyo kye twetaaga, tuddemu tutuule tulabe kye tufiiriddwa tuddemu tuzimbe.\nEkkomo ku bisanja by'obukulembeze kikulu nnyo era kyakuyamba okutumbula ebyenfuna, nga buli mukulembeze alina ebbanga eggere erimugerekebwa okubeera mu kifo ekyo tusobole okufuna enkyukakyuka mu byonna n'ebyenfuna.


Nahum 1 BPH - Nakkumu 1 LCB | Biblica América Latina\nNahum 1 BPH - Nakkumu 1 LCB\n1Kuno kwe kwolesebwa Katonda kwe yalaga Nakkumu, Omwerukoosi okukwata ku bibambulira ebyali bijjira Nineeve.\nObusungu bwa Mukama ku Nineeve\n2 Katonda wa buggya era Mukama awalana eggwanga.\nMukama awalana eggwanga era ajudde ekiruyi.\nMukama yeesasuza ku balabe be\nera aterekera abamuwakanya obusungu bwe.\n3 Mukama tatera kusunguwala, ate nga wa maanyi mangi\nera tayinza n’akatono butabonereza oyo gwe gusinze.\nEkkubo lye liri mu mpewo ey’akazimu ne mu kibuyaga,\nn’ebire ye nfuufu y’ebigere bye.\n4 Akangavvula ennyanja n’agikaza\nera akaza emigga gyonna,\nennimiro ez’omu Basani zikala, olusozi Kalumeeri lwonna lukayuse,\nn’ebimuli bya Lebanooni biwotose.\n5 Ensozi zikankanira mu maaso ga Katonda,\nobusozi ne busaanuuka,\nettaka ne lyatikayatika mu maaso ge,\nensi n’ekankana n’abantu bonna abagirimu.\n6 Ani ayinza okuyimirira mu maaso ge ng’asunguwadde?\nAni ayinza okugumira obusungu bwe obw’amaanyi?\nEkiruyi kye kibuubuuka ng’omuliro,\n7 Mukama mulungi,\nkiddukiro mu kiseera eky’okulabiramu ennaku,\nera alabirira abo bonna abamwesiga.\n8 Naye alisaanyaawo abalabe be mu mataba amazibu,\n9 Buli kye mwekobaana okukola Mukama,\nAkabi tekalijja mulundi gwakubiri.\n10 Kubanga baliba ng’amaggwa agakwataganye,\nera nga batamidde,\nbalyoke bookebwe omuliro ng’ekisambu ekikalu.\n11 Mu ggwe Nineeve muvuddemu omuntu\nera ateesa ebibi ku Mukama.\n12 Bw’ati bw’ayogera Mukama nti,\n“Newaakubadde nga balina be bakolagana nabo bangi, ate nga bangi,\nbalizikirizibwa ne baggwaawo.\nNewaakubadde nga mbabonereza mmwe abantu bange,\nsiriddayo kukikola nate.\n13 Kaakano nzija kumenya ekikoligo kyabwe nkibaggyeko\nera n’ebibasibye nnaabikutulakutula.”\n14 Kino Mukama ky’alagidde ekikwata ku Nineeve:\n“Erinnya lyo terikyayala nate.\nNdizikiriza ekifaananyi ekyole n’ekifaananyi ekisaanuuse\nebiri mu masabo g’abakatonda bo;\nndisima entaana yo\nkubanga oyinze obugwagwa.”\n15 Yimusa amaaso, tunula ku nsozi, laba,\nebigere ebirungi eby’oyo aleese amawulire amalungi,\nGgwe Yuda kwata embaga zo entukuvu,\nera otuukirize obweyamo bwo;\nomubi kaakano takyakulumba,\nazikiririzibbwa ddala, tolimulaba nate.\nLCB : Nakkumu 1


Bayibuli eyogera kki ku kukozesa oba okufuga sente?\nBayibuli erina ebintu bingi byeyogera ku kukozesa oba okufuga sente. Ku kwewola, Bayibuli okutwaliza awamu tekuwagira. Soma Engero 6:1; 20:16; 22-7, 26:27(“Omuggaga afuga omwavu era oyo eyewola muddu eri awola….Toba musajja ateeka omusingo ku banja; bwoba tolina ngeri yakusasula banja, ekitandakyo kija kutwalibwaako”). Bayibuli eddiŋŋana emirundu n’emirundi okukuŋŋanya buggaga wabula n’etukubiriza okunonya obuggaga ’bw'omwoyo. Engero 28:20: “ Omuntu omwesigwa aliba n'okwebazibwa kungi: Naye ayanguwa okugaggawala taliwona kubonerezebwa.” Laba Engero 10:15; 11:14; 18:11; 23:5.\nEngero 6:6-11 etuwa amagezi ku bugayaavu n’okwonooneka okuvaamu. Tugambibwa okutuunulira enkuyege ekola ennyo eokusobola okutereka emmere yaayo. Bayibuli era etulabula obutebaka mu kaseera ketulina okuba nga tukoleramu ekintu eky’omugaso. “omugayaavu” ye muntu eyebaka mu kaseera ak’okukola. Enkomerero ye emanyiddwa okuba obwa n’okubulwa. Mu ngeri y’emu, y’emuntu ayagala ennyo okufuna sente. Oyo, okusinziira ku Omubuulizi 5:10, taba na buggaga busobola kumumatiza era aba ayaggayagga okufuna ekweyongerayongera. 1 Timoseewo 6:6-11 era erabula ku mutego oguli mu kwagala okuggagawala.\nMukifo ky’okwagala okwekuŋŋanyizaako obuggaga, Bayibuli ate eraga nti tulina kugaba, ssi kufuna. “Naye kye njogedde kino nti Asiga entono, alikungula ntono; era asiga ennyingi, alikungula nnyingi. Buli muntu akolenga nga bw'amaliridde mu mutima gwe; si lwa nnaku, newakubadde olw'okuwalirizibwa: kubanga Katonda ayagala oyo agaba n'essanyu.” Tukubirizibwa era okuba abawanika abalungi ab’ebyo Katonda byatuwadde. Mu Lukka 16:1-13, Yesu agera olugero lw’omuwanika ataali wa mwesigwa nga atulabula ku buwanika obutali bulungi. Ekigendererwa ky’olugero okisanga my lunyiriri olw’ekumi n’emu, “Kale bwe mutaabenga beesigwa ku mamona atali mutuukirivu, ani alibateresa obugagga obw'amazima?” Tulina obuvunanyizibwa okugabirira ab’enju yaffe nga 1 Timoseewo 5:8 bwatujjukiza: “Naye omuntu yenna bw'atajjanjaba babe n'okusinga ab'omu nnyumba ye nga yeegaanyi okukkiriza, era nga ye mubi okusinga atakkiriza.”\nMu kuwumbawumba, Bayibuli say ku kukozesa sente? Eky’okuddamu kisobola okuwumbibwawumbibwa mu kigambo kimu—magezi. Tulina okuba abagezi ne sente. Tulina okutereka sente wabula ssi kuzituuma.Tulina okukozesa sente, wabula mu magezi era mu kwegendereza. Tulina okuwa eri Mukama, mu sanyu era mu ngeri ya saddaka. Tulina okukozesa sente okuyamba abantu abalala wabula nga tukozesa okubikkulirwa era okukulemberwa omwoyo. Ssi kibi okubeera omuggaga, wabula kibi okwagala sente. Ssi kii okubeera omwavu, wabula kibi okwonoona sente ku bintu ebitagasa. Obubaka Bayibuli bwesinga okubuulira ku kukozesa sente kwekuba n’amagezi.


ABANTU 350 bebakwatiddwa mu kikwekweto ekikoleddwa poliisi n'amaggye mu Kampala.\nBya PONSIANO NSIMBI ne LAWRENCE MUKASA\nBino byogeddwa omwogezi wa poliisi mu ggwanga Fred Enang mu lukungana lwa bannamawulire ku CPS ng'ategeezezza nti ebikwekweto bino biyindidde e Katwe mu basuubuzi ba sipeeya wa piki piki ne bamakanika era ng'eno abantu 250 be bakwatiddwa ne sipeeya awerako.\nAte mu kibuga wakati embeera ebadde ya bunkeke naddala ku luguudo lwa William Street ne Ben Kiwanuka oluvannyuma lwa poliisi n'amagye okuzinda ebizimbe eby'enjawulo we bakanikira n'okutunda amassimu okuli Cooper Complex ng'eno abantu 70 bebakwatiddwa n'amasimu 1600 ate ku Mutaasa Kafeero abantu 30 n'amasiimu agatanategerekeka muwendo bye biboyeddwa.\nEbizimbe ebiriranyewo okuli Majestic, Kizito Towers, Kalungi Plaza, Temuseo Mpoza Plaza ne Mutaasa Kafeero tewabadde muntu akirizibwa kuyingira yadde okufuluma era ng'emiryango gyonna gibadde gye bunguluddwa abaserikale.\nAbakwate bakuumirwa ku poliisi ez'enjawulo okuli Katwe, Old Kampala ne CPS ng'okunoonyereza bwe kugenda mu maaso.


Bukedde Online - Gavumenti eweze walagi w'obuveera\nAba ISO bajeemedde ekiragiro kya kkooti okuyimbula...\nMINISITA w’ebyobusuubuzi n’amakolero, Amelia Kyambadde agambye nti gavumenti eweze mbagirawo walagi atundibwa mu buveera.\nMinisita Kyambadde okwongera bino yabadde Luzira ku kkolero lya Uganda Breweries Ltd (Bell) ng’atongoza layini empya eya Uganda walagi ewemmense obuwumbi 13 okugisimba okumalirizibwa.\nYagambye nti olw’okuba walagi w’akaveera ali ku bbeeyi esoboka eri buli omu, kivuddeko abaana bangi n’abavubuka okwonooneka kuba kibanguyira okumugula n’okusaasaana naddala mu baana b’amasomero ababadde bakukuta n’obuveera buno nga babuyingiza mu masomero okubuguza bannaabwe.\nKyambadde yakkaatirizza nti gavumenti yasisinkana dda bannamakolero abakola walagi w’obuveera ne babategeeza ensonga eno era baweereddwa ebbanga okutuusa mu mwezi gw’omwenda omwaka guno ng’akaveera tekakyakkirizibwa ku katale olw’okutaasa Bannayuganda.\nYagambye nti walagi asinga afulumira mu buveera tatuukana na mulembe nga y’ensonga lwaki abaana bangi n’abantu abakulu babunywa ne bubatta nga kiva ku kirungo kya ‘ethanol’ assibwamu mu bungi ate nga buli lw’ayitirira afuuka butwa eri abamunywa.\nMinisita Kyambadde yasiimye kkampuni ya Uganda Waragi olw’enkulaakulana gy’etuuseeko okuva lwe yatandikibwa mu 1963 ng’esobodde n’okuwa Bannayuganda emirimu.\nYagambye nti kkampuni eno ekoze kinene ku nkulaakulana y’eggwanga kuba ekozesa ebintu ebyaffe ebya wano ekisobozesezza abantu omuli abalimi, abasuubuzi n’abantu abalala okukulaakulana n’okukyusa obulamu bwabwe.\nAkulira Uganda Breweries, Mark Ocitta yasabye gavumenti okuyamba ku bannamakolero ba wano ku misolo nga bw’ekola ku bannamakolero abava ebweru.


Bukedde Online - Omusomali yagula ettaka lya Mabira ku kakadde kamu\nAbakulembeze b'abaliko obulemu beekokkodde abezza ebibaweebwa...\nNNANNYINI kkampuni y’amafuta eya Hared Petroleum Uganda Ltd. afootookedde mu kakiiko akabuuliriza ku mivuyo gy’ettaka bwe bamulaze maapu ng’ettaka lye yagula okuzimbako essundiro ly’amafuna lya kibira kya Mabira.\nYawuniikiridde ng’Omulamuzi amulaze maapu y’ettaka eriri ku bbulooka 284 poloti 27 nga liri ku yiika ttaano (5.7) e Najjembe ku luguudo lw’e Jinja kyokka ng’ettundutundu liri ku ttaka lya Mabira mu disitulikiti y’e Buikwe.\nBashir Musa Yusuf yabadde mu kakiiko ng’annyonnyola ku ngeri gye yafunamu ettaka lino. Ng’ali ne baganda be; Nordeen Musa, Hussein Musa ne Yahay Musa baagula ettaka lino mu 2012.\nKyokka ekitongole ky’ebibira (NFA) nga kikulemberwa Machael Ojja Vullo ne babalemesa okulitwala. Bashir yakozesa bbulooka w’ettaka Charles Mugoya okufuna ekitundu n’alisaba okuva mu lukiiko lw’ebyettaka ku disitulikiti e Buikwe gye yasasula ssente 1,050,000/-.\nOlwalabye ebiwandiiko n’akkiriza nti, kituufu baamufera. Ojja avunaanyizibwa ku ttaka ly’ebibira lye baataliza, ye yasoose mu kakiiko n’ategeeza nti, nga March 11, 2013 yali awo ng’alaba abantu mwenda bazze okutandika okusaawa ekibira kwe kukunga banne ne babakwata ne babatwala ku poliisi e Najjembe oluvannyuma ne babongerayo e Lugazi gye baabaggulirako omusango gw’okusaalimbira ku ttaka ly’ebibira n’okutema emiti.\nMunnamateeka w’akakiiko John Bosco Suuza yabuuzizza Bashir oba ddala bw’apimamu alaba nga ssente 1,050,000/- ze yasasula zigya mu ttaka lye yagula yiika 5 n’obutundu 7. Yayanukudde nti ekiseera we yagulira zaali nnyingi nnyo. Baamubuuzizza lipooti eyakolebwa omupunta ekakasa by’ayogera nti lino ssi ttaka lya Mabira n’ategeeza nti yalagira balipunte era omupunta yamutegeeza nti, teririna buzibu.\nKyokka bino byonna byabadde mu bigambo nga talina bukakafu. Ojja bwe yabadde annyonnyola akakiiko yategeezezza nti, Bashir yagenda ku poliisi ne bamuggulako emisango gy’okutulugunya abakozi be era ne bawandiikira bakama be nga babategeeza nga bw’abakaluubirizza ng’alemesa emirimu gyabwe. Ruhindi yabuuzizza Ojja nti bw’aba ng’akola nnyo lwaki ettaka ly’ebibira ebirala nga Kajjansi ne Kimaka waliwo abalirinako ebyapa.\nYategeezezza nti balina abakugu n’abakozi abasobola okukuuma ebibira bino naye ssente babawa ntono nnyo.\nNordeen Musa, Hussein Musa\nEngeri Museveni gy'asitudde omutindo gw'abakazi\nSsaabalamuzi Owinyi Dollo a...\nMUNNAMATEEKA Hassan Male Mabiriizi asitaanidde mu kkooti ey’oku ntikko ng’agezaako okukkirizisa Ssaabalamuzi Alfonse...\nAbakulira amasomero g'obwan...\nABAKULIRA amassomero g’obwannannyini bapondoose ne bakkiriziganya ne Gavumenti okuggulawo amasomero gaabwe n’okutandika...\nAmyuka RDC w'e Kasangati ag...\nBya Moses Nyanzi OMUMYUKA wa RDC w'e Kasangati, Nansana ne Makindye Ssaabagabo, Moses Jjemba agumizza abatuuze...\nAbakulembeze b'abaliko obul...\nOmumbejja Mazzi, yategeezezza nga mu Wakiso bwe balina ekizibu ky'abantu abeerimbika mu baliko obulemu ng’ebintu...\nBalaajanidde Gavt ku nkaaya...\n'Ensonga ey'ensalo beetaaga okugikolako mu bwangu okusobola okugonjoola obuzibu bw’entalo zino kubanga kino kizibu...


Bukedde Online - MAGARA: Poliisi enoonya omuyizi w'e Makerere n'abalala babiri\nMAGARA: Poliisi enoonya omuyizi w'e Makerere n'abalala babiri\nBba Nuliat okuloopa eddwaliro lya IHK lwa ...\nPOLIISI efulumizza ebifaananyi by’abasajja b’eyigga nga bagambibwa okukuliramu olukwe okuwamba n’okutta omuwala Suzan Magara omulambo gwe ne bagusuula e Kitiko okumpi n’e Kigo.\nAbasajja abanoonyezebwa kuliko, Yakubu Byansi eyeeyita Ausi nga mutuuze w’e Kibuye II mu Lwanga Zooni ne Abdul Hakim Lugoloobi mutuuze w’e Katikamu mu Luweero nga bano poliisi yabafunyeeko obujulizi obubaluma mu kwenyigira mu kutta Suzan Magara.\nMu balala abanoonyezebwa kuliko, omuyizi wa yunivasite e Makerere Musa Abaasi asoma obusawo ng’ali mu mwaka gwakubiri.\nOno y’agambibwa okusalako Magara obugalo n'okumukuba ekiyiso oluvannyuma ne bamusiba ekiveera ku mutwe n’afa ekiziyiro.\nAmyuka omwogezi wa poliisi mu ggwanga, Patrick Onyango yagambye nti poliisi mu kunoonyereza kwe yakoze yakizudde nga Byansi ye yakuliramu okutta Suzan ng’ali wamu ne Lugoloobi era bonna balina akakwate ku muzikiti gw’omu Kisenyi okumpi ne USAFI ogwazindiddwa Poliisi n’amagye ne bakwata abakulembeze baagwo n’okununula abakazi n’abaana abaali bawambibwa.\n“Tulina abasajja be tunoonya nga bano beenyigira mu kutta Suzan Magara,… abalabako oba alina amawulire agabakwatako atuukirire poliisi emuli okumpi basobole okukwatibwa mu musango gw’okuwamba n’okutta omuntu,” Onyango bwe yategeezezza mu lukuηηaana lwa Bannamawulire ku CPS.\nYagambye nti Byansi poliisi yakizudde nga singa kubeera ku luguudo lwa Queens Way era nga atambulira ku bodaboda ng’ali wamu ne Lugoloobi okugezaako okubuzaabuza ababalondoola era nga bano be baakuliramu omuwamba Suzan Magara nga balina omuntu eyabakwasa omulimu naye nga poliisi emunoonya.\nYategeezezza nti, oluvannyuma lw’okukwata abantu ab’enjawulo mu kunoonyereza okuzuula abatemu n’abaali ku lukwe lw’okuwamba n’okutta Magara, poliisi yabasunsuddemu nga kati esigazza abantu 10 b’enoonyerezaako okuli n’omuvubuka Patrick Agaba mu kiseera kino ali e South Afrika nga poliisi egezaako okumukomyaawo avunaanibwe.\nMu kunoonyereza poliisi kwe yakoze yasobodde okuzuula mmotoka ez’enjawulo ezigambibwa nti abazigu abatta Magara mwe baamutambuliza oluvannyuma ne bamutta.\nAbamu ku baakwatibwa ku ttemu lino poliisi yabatwala mu bitundu eby’enjawulo omuli e Nakawuka, Bulenga Lungujja, ng’egezaako okukuηηanya obujulizi.\nAlina ekizibu ky'okwerabiralabira anoonya wa myaka 40\nEbintu abavubuka bye batafaako ne byonoona ekitiibwa kyabwe


Bukedde Online - Gav't efulumizza maapu empya eraga Buganda\n'Mukomye okwabizaawo ennyimbe '\nAkulira UBOS, Dr. Ben Paul Mungyereza (owookubiir okuva ku ddyo) ng'alaga maapu ya Uganda omuli amannya g'ennono ag'ebitundu nga ne Buganda mw'eri. Ku ddyo ye Katikkiro Mayiga ate ku kkono ye Godfrey Nabong naye omukungu mu kitongole ky'ebibalo mu ggwanga- UBOS. Babadde Bulange- Mmengo nga June 27,2018.\nMaapu zino zifulumiziddwa ekitongole ezivunanyizibwa ku bibalo mu ggwanga (Uganda Bureau Of Statistics- UBOS) nga zino zikwasiddwa Katikkiro wa Buganda Charles Peter Mayiga ku mukolo ogwabadde e Bulange- Mmengo olunaku lw’eggulo.\nNg’ayanjula maapu zino ezaakubiddwa, akulira UBOS, Ben Paul Mungyereza yasoose kwetonda olw’ensobi ezaakoledbwa mu maapu ezaafulumizibwa ku ntandikwa y’omwaka guno nga ziraga ebitundu bya Buganda n’amannya gaabyo ag’ennono kyokka nga Buganda yasikizibwa amannya okuli Central I ne Central II era okusinziira ku njogerezeganya wakati w’Obwakabaka n’ekitongole kino, ne bakkiriziganya ebiwandiiko ebinaddako byakusomanga North Buganda ne South Buganda.\nMaapu ya Uganda empya eraga Buganda\nLaba engeri Buganda gye yali yaggyibwa ku maapu ya Buganda\nNorth Buganda ne South Buganda


Bukedde Online - ▶ 'Bizzonto' bazzeemu okusimattuka ekkomera ne bawaga\n▶ 'Bizzonto' bazzeemu okusimattuka ekkomera ne bawaga\nKu kkono, Sserwanja, Gold Ki-Maanyi Matono (Opeta) Maliseri Mbabazi ne Peter Ssabakaki (awanise omukono) nga bayimiridde mu kkooti.\nABAZANNYI ba ‘komedi' abeeyita Bizzonto bazzeemu okusimattuka ekkomera ku misango gy'okukwata obutambi obusiga obukyayi mu mawanga.\nGuno mulundi gwakubiri nga Bizzonto basimattuka ekkomera. Ogwasooka gwaliwo mu July, 2020 bwe baakwatibwa ku misango egyekuusa ku butambi bwe baakwata nga kigambibwa nti basiga obukyayi ne batwalibwa ku poliisi.\nBaamala ennaku ttaano mu kaduukulu e Kireka ng'ekitongole kya poliisi ekikola ku misango egy'amaanyi okuli obutujju n'okubbisa emmundu ekya Special Investigation Unit (SIU) kikola ogwakyo era ne babateera ku bondi.\nOgwokubiri baatwaliddwa butereevu ku kkooti ya Buganda Road ku misango gye gimu era omulamuzi, Asuman Muhumuza ye yabataasizza n'abakkiriza okweyimirira.\nBano, kuliko; Gold-Ki Maanyi Matono (Opeto), Julius Sserwanja Kidomoole eyeeyita Ssabazonto, Peter Sabakaaki ne Mbabaali Maliseri olwabatadde bazzeemu okuwera nti baakugenda mu maaso n'okukwata obutambi bwabwe kubanga tebamenya mateeka.\nBizzonto bazze bakwata obutambi obuwerako mu ngeri ey'olusaago nga boogera ku nsonga ez'enjawulo n'ebiboozi ebibeerawo ekiseera ekyo nga gye buvuddeko baalumbye n'omusumba Aloysius Bugingo olw'okwogera ku mmotoka ya Bobi egambibwa obutayitamu masasi.\nMu musango ogwabavunaaniddwa kigambibwa nti mu June 2020 baakwata akatambi ne bakasaasaanya ku mikutu gya soso mediya okuli Facebook nga bagamba nti ebifo eby'amaanyi mu ggwanga byaweebwa bantu abava mu ggwanga limu.\nOmuwaabi wa gavumenti omukulu (DPP) Jane Frances Abodo agamba nti ebigambo bya Bizzonto byalina ekigendererwa ky'okusiga mu Bannayuganda bakyawe eggwanga eryo.\nBaabadde bawombeefu nnyo era olwabasomedde emisango bonna ne bagyegaana.\nBaaleese mikwano gyabwe bwe bakola bonna n'abenganda zaabwe okubeeyimirira omulamuzi Muhumuza n'akkiriza okusaba kwabwe ne batatwalibwa mu kkomera.\nYabalagidde okusasula 100,000/; ez'obuliwo era bakomewo nga April 8, 2021 ng'oludda oluwaabi bwerumaliriza okunoonyereza ku musango gwabwe.\nAb'ewa Kisekka bakyakalambidde - Gavt. esooke etusasule\nPoliisi etaasizza Amuriat okusula mu kkubo\nNyerere abbuddwaamu enkambi yâ€™e Ntebe\nAbaasimattuka omuliro balindiridde kutuula P7


Ebyobuziba - Wikipedia\nMu Luganda olwekusifu atomu era kaba kaziba kubanga akasirikitu kano katini nnyo oba kali wala nnyo n'eriiso eriri obukunya okulaba.Kino kitegeeza nti okulaba akaziba wetaaga enzimbulukusa (ennyanguyirizi eezimbulukus obusirikitu) ey'enjawulo.\nAkaziba (atom) oba obuziba (atoms) bwe butoffaali obutinniinyo(obutini ennyo) obuzimba buli kintu era nga bwe buzimba n'obutaffaali bw'ebiramu (the cells of living things).\nEssomo lya sayansi erikwata ku buziba bw'ebintu lye liyitibwa:\nEssomabuziba oba ebyobuziba (chemistry) ligerageranye ne "ebyobuzimbe" oba "essomabuzimbe" (physics). Mu butuufu "ebyobuziba"(chemistry) kitundu ku "ebyobuzimbe" (physics) , lwa kuba ddyo essomabuzimbe lisoma obuzimbe bw'ebintu byonna okuviira ddala ku buziba obusirikitu okutuukira ddala ku bwaguuga bw'ebisinde, enjuba, n'enkuluungo ezooro mu bwengula.\nEbyobuziba oba essomabuziba lisoma ku buzimbe bwa busirikitu nga obuziba (atomu) n'obuziizi (nucleus), Ebyobuziba lisoma buziba bwa kintu nga obuziba buno bwe butaffaali obusirikitu obuzimba buli kintu. Tusobola okwogera ku:\nEkikyusabuziba: Chemical reaction.\nEnkyukakyuka ey'obuziba: Chemical change.\nEnkyukakyuka eyo ku ngulu: Physical change.\nBino bigyidwa ku "https://lg.wikipedia.org/w/index.php?title=Ebyobuziba&oldid=22735"\nLuno olupapula lwasemba okukyusibwamu ku 06:18, 29 Gwakusatu 2017.


Bukedde Online - Bategese emisinde egy'okujjukira Abel Dhairah\nAbatuuze mu maka 1000 e Mukono basattira lwa kusengulwa ku ttaka...\nAb’e Kikyusa mwegatte mugobe obwavu mu maka gammwe\nAbakyala abagagga temunyooma babbammwe\nAbaali ku fayinolo ya Big liigi bakukkulumidde...\nEkibumbe ekigenda okuzimbibwa okujjukira Abwl Dhaira\nWAKATI mu kaweefube w’okwagala okuzimba ekijjukizo ky’eyaliko ssita wa Cranes omugenzi Abbey Dhaire,famile ye eteeseteese emisinde egyimanyiddwa nga Abbey Dhaira cancer Run egigenda okuyindira mu kibuga Jinja ku Lwokuna ku makya.\nEkijjukizo kino kigenda kuzimbibwa mu kibumbe ekiri mukifaananyi ky’omugenzi(Abbey Dhaira) ng’ali mungoye z’abakwasi ba ggoolo era ng’akasuka omupiira okusobozesa bannabyamizannyo bonna okumujjukiranga olwebirungi bye yakolera ensiike y’omupiira n’eggwanga lyon okutwalira awamu.\nFaisal Magembe omu ku bakulira entekateeka eno ategeezezza nti; “Tugenda kuzimbira Dhaira ekibumbe mukifaananyi kye nga kiri mu mayinja agamanyidwa nga “Mable” era nga kitude ku mayinja agayitibwa “granite” okufaananako agakozesebwa okuzimba ekizimbe kya Masengere”.\nKyakuwanikibwa waggulu w’ekisaawe ekimanyidwa nga Abbey Dhaira memorial stadium e Walukuba okumpi n’ekyalo gye bali bamuzaala.\nEntekateeka eno ye yaviriddeko okutegeka emisinde gino(Abbey Dhaira Cancer Run)okusobola okufunamu ssente ezinayamba okutandika omulimu guno.\nEmisinde gyakubeerawo ku Lwokuna ku ssaawa 1:00am ey’okumakya era nga kampuni n’ebitongole ebimu ebyemaze edda okuwaayo ebikozesebwa omuli amazzi n’emijoozi ne ssente enkalu okudduukira entekateeka eno.\nAbalala mulimu essomero lya Jinja SS omugenzi gye yamalira S.6 abaguze tikiti za 1,000,000/- okuwandiisa okusobozesa abasomesa n’abayizi abagenda okukulemberwa Diana Hope Tumuhirwe Nyago akulira essomero lino n’akulira emirimu gya Kyabazinga mu Busoga eyawadeyo akakade kamu.Era nga omudusi omukulu ye Dr.Joseph Muvawala katukiro wa Busoga.\nAboomusu n'Omutima Omuyanja baneegera eryanyi\nAb’e Kikyusa mwegatte mugobe obwavu...\nMinisita Muyingo akubirizza ab'e Kikyusa mu Luweero okukozesa obumu beegobeko obwavu mu maka\nAbakyala abagagga temunyooma babbammwe...\nOmubaka omukazi owa disitulikiti y’e Ssembabule, Hanifa Kawooya akubirizza abakyala abagagga bakomye okunyooma...